title: Soutjärven piiri

text: Piirin pinta-ala oli 689 km², ja siihen kuului 52 kylää. Piirissä oli 5 kyläneuvostoa: Soksun, Rannanpuoleisen Soutjärven, Matvejanselän, Mantereen puoleisen Soutjärven ja Kalajoen kyläneuvostot. Piirin keskuksena toimi Soutjärven kylä. Neuvostoliiton vuoden 1926 väestönlaskennan mukaan piirissä oli 8 926 asukasta, joista 457 oli venäläisiä, 9 karjalaisia, 1 suomalaisia, 8 442 vepsäläisiä ja 14 muita kansallisuuksia.


title: Soutjärven piiri

text: Vuoteen 1933 tultaessa piirissä oli toiminnassa myös Vehkaojan ja Kaskiojan kyläneuvostot. Soutjärven piiri lakkautettiin 1950-luvun puolivälissä ja liitettiin Äänisenrannan piiriin, johon se kuuluu nykyäänkin. Vuodesta 1994 vuoteen 2005 entisen piirin alueella toimi Vepsän kansallinen volosti.


title: Pirkanmaan lääni

text: Pirkanmaan lääni oli Suomeen 1980-luvulla suunnitteilla ollut uusi lääni. Lääni suunniteltiin muodostettavaksi Hämeen läänin pohjoisosasta ja eräistä Turun ja Porin lääniin kuuluneista kunnista. Jäljelle jäävästä Hämeen läänistä oli lisäksi tarkoitus siirtää Somero Turun ja Porin lääniin. Pirkanmaan lääniin olisi tullut 34 kuntaa, joista 25 Hämeen läänistä.


title: Pirkanmaan lääni

text: Jo aiemmin 1950-luvulla oli pohdittu Tampereen läänin perustamista. Tämän ehdotuksen mukaiseen lääniin olisivat kuuluneet lähes samat kunnat kuin 1980-luvulla suunniteltuun Pirkanmaan lääniin. Vuonna 1962 asiasta säädettiin jo laki, jonka mukaan Tampereen ja myös Satakunnan läänit olisi voitu perustaa asetuksella sitten, kun valtion tulo- ja menoarviossa oli myönnetty tarkoitukseen määrärahat. Samalla Turun ja Porin läänin jäljelle jääneen osan nimi olisi muutettu Turun lääniksi. Näitä lain mahdollistamia uusia läänejä ei kuitenkaan koskaan perustettu, ennen kuin hallitus vuonna 1986 antoi eduskunnalle uuden esityksen laiksi läänijaosta. Tämän esityksen mukaan olisi perustettu kolme uutta lääniä: Pirkanmaan, Satakunnan ja Kainuun läänit. Eduskunnan laki- ja talousvaliokunta kuitenkin asettui mietinnössään vastustamaan uusien läänien perustamista, ja sen mukaisesti eduskunta päätti niukalla ääntenenemmistöllä (91-89) hylätä suunnitelmat uusien läänien perustamiseksi.


title: Pirkanmaan lääni

text: Vaikka Pirkanmaan lääniä ei koskaan perustettu, useimmat siihen kuuluviksi ehdotetut Turun ja Porin läänin kunnat siirrettiin Hämeen lääniin kuuluviksi vuoden 1993 alussa. Lisäksi Somero siirrettiin Hämeen läänistä Turun ja Porin lääniin vuonna 1990.


title: Pirkanmaan lääni

text:
Pirkanmaan lääniin siirrettäviksi ehdotettiin 25 kuntaa Hämeen läänistä:
sekä yhdeksän Turun ja Porin läänistä:


title: Satakunnan lääni

text:
Satakunnan lääni oli Suomeen 1960-luvulta 1980-luvulle saakka suunnitteilla ollut uusi lääni. Lääni suunniteltiin muodostettavaksi Turun ja Porin läänin pohjoisosaan. Satakunnan lääniin olisi tullut 28 kuntaa:
Jäljelle jäävä Turun ja Porin lääni oli tarkoitus nimetä joko Turun tai myöhemmän ehdotuksen mukaan Varsinais-Suomen lääniksi ja liittää siihen Somero Hämeen läänistä. Samaan aikaan suunniteltuun Pirkanmaan lääniin oli lisäksi tarkoitus liittää yhdeksän kuntaa silloisesta Turun ja Porin läänistä.


title: Satakunnan lääni

text: Jo aiemmin 1950-luvulla oli pohdittu Porin läänin perustamista. Tämän ehdotuksen mukaiseen lääniin olisivat kuuluneet lähes samat kunnat kuin 1980-luvulla suunniteltuun Satakunnan lääniin. Vuonna 1962 asiasta säädettiin jo laki, jonka mukaan Satakunnan ja Tampereen läänit olisi voitu perustaa asetuksella sitten, kun valtion tulo- ja menoarviossa oli myönnetty tarkoitukseen määrärahat. Samalla olisi Turun ja Porin läänin jäljelle jääneen osan nimi muutettu Turun lääniksi. Näitä lain mahdollistamia uusia läänejä ei kuitenkaan koskaan perustettu, ennen kuin hallitus vuonna 1986 antoi eduskunnalle uuden esityksen laiksi läänijaosta. Tämän esityksen mukaan olisi perustettu kolme uutta lääniä: Pirkanmaan, Satakunnan ja Kainuun läänit, jota paitsi Turun ja Porin läänin jäljelle jääneen osan nimi olisi muutettu Varsinais-Suomen lääniksi. Eduskunnan laki- ja talousvaliokunta kuitenkin asettui mietinnössään vastustamaan uusien läänien perustamista , ja sen mukaisesti eduskunta päätti niukalla ääntenenemmistöllä (91-89) hylätä suunnitelmat uusien läänien perustamiseksi.


title: Satakunnan lääni

text: Satakunnan lääniä ei koskaan perustettu, mutta Somero siirtyi Turun ja Porin lääniin, josta liitettiin Hämeen lääniin useimmat Pirkanmaan lääniin kuuluviksi suunnitellut kunnat.


title: Kainuun lääni

text: Kainuun lääni oli Suomeen 1980-luvulla suunnitteilla ollut uusi lääni. Lääni suunniteltiin muodostettavaksi Oulun läänin itäosasta, ja siihen olisi tullut 9 kuntaa:


title: Kainuun lääni

text: Kainuun lääni jäi suunnitelmista huolimatta perustamatta. Nykyään läänille kaavailtu alue vastaa Kainuun maakuntaa.


title: Keski-Pohjanmaan lääni

text:
Keski-Pohjanmaan lääni oli Suomeen 1950-luvulla ehdotettu uusi lääni. Lääni suunniteltiin muodostettavaksi Oulun läänin eteläosasta ja Vaasan läänin pohjoisosasta. Lääni olisi ollut kaksikielinen, ja siihen olisi tullut 35 kuntaa:
Suunnitelmista huolimatta Keski-Pohjanmaan lääniä ei koskaan perustettu. Myöskään aluejakokomitean mietintöön kuuluneita Porin lääniä ja Tampereen lääniä ei perustettu, mutta Keski-Suomen lääni ja Pohjois-Karjalan lääni toteutuivat.


title: Robert Taylor

text: Robert Taylor -nimisiä henkilöitä ovat:


title: Harry Kemelman

text: Harry Kemelman (24. marraskuuta 1908 Boston, Yhdysvallat – 15. joulukuuta 1996 Marblehead, Massachusetts, Yhdysvallat) oli yhdysvaltalainen dekkarikirjailija. Kemelman oli äidinkielenopettaja ja sen ohella hän kirjoitti dekkareita. Hänet palkittiin dekkareistaan.


title: Harry Kemelman

text: Kemelman kirjoitti 11 yhdysvaltalaisiin juutalaisympyröihin sijoittuvaa dekkaria, joiden päähenkilö on rabbi David Small, sekä yhden Rabbi Small-kirjan joka ei ole dekkari, "Conversations with Rabbi Small". Rabbi Small -dekkareista on suomennettu neljä.


title: Uno Alfons Saxén

text: Uno Alfons Saxén (15. syyskuuta 1863 Kankaanpää – 17. helmikuuta 1948 Helsinki) oli suomalainen opettaja, kouluneuvos, valtiopäivämies ja tietokirjailija.


title: Uno Alfons Saxén

text: Saxénin vanhemmat olivat metsänhoitaja Frans Ludvig Saxén ja Ida Lovisa Hällfors. Hänen veljensä oli kouluneuvos Ralf Saxén (1868–1932). Saxén valmistui voimistelunopettajaksi 1883, filosofian kandidaatiksi 1885, filosofian lisensiaatiksi 1892 ja väitteli tohtoriksi sähköopin alalta vuonna 1894. Vuosina 1894–1901 Saxén toimi matematiikan lehtorina Viipurin klassillisessa lyseossa, 1901–1910 suomalaisessa reaalilyseossa ja 1910–1922 Helsingin suomalaisen tyttökoulun jatkoluokilla. Kouluhallituksen oppikouluosaston kouluneuvoksena hän toimi 1922–1930 ja virkaa tekevänä vielä 1930–1933. Väitöskirjan ohella Saxén julkaisi muun muassa "Mekaniikan oppikirjan" (1912) ja kuului "Tietosanakirjan" toimituskuntaan 1910–1922 ja laati melkein kaikki sen matematiikan ja fysiikan alan artikkelit. Saxén toimi vuoden 1904 valtiopäivillä papiston edustajana, ylioppilastutkintolautakunnan jäsen hän oli 1921–1940 ja Oppikoulunopettajain liiton puheenjohtaja 1917–1919.


title: Uno Alfons Saxén

text: Saxénin ensimmäinen puoliso vuodesta 1894 oli Anna Maria Pesonius (k. 1929) ja toinen vuodesta 1932 Seidi Laitakari, kruununvouti Aarne Inhan leski. Lääkäri, professori Niilo Saksela oli Saxénin poika ensimmäisestä avioliitosta.


title: Umestan

text:
Umestan on yrityspuisto, joka sijaitsee entisen rykmentin alueella Uumajassa, Ruotsissa. Yrityspuisto otti tilat käyttöönsä, kun Västerbottenin rykmentti (I 20) lopetti sotilastoimintansa vuonna 1998. Uumajan kunta osti koko alueen liike -ja tietokeskuksen luomiseksi. Rakennukset peruskorjattiin vastaamaan nykyajan vaatimuksia. Yrityspuistossa on noin 40 rakennusta, joissa on noin 120 eri vuokralaista. Noin 3 000 ihmistä käy alueella päivittäin.
Alueella on muun muassa vapaateatteriryhmä Profilteatern, planetaario ja observatorio Umevatoriet, kaksi lukiota (John Bauergymnasiet ja Midgårdsskolan), peruskoulu (Prolympia) ja osa Uumajan yliopiston poliisikorkeakoulusta, joka suoritetaan Ruotsin poliisihallituksen (Rikspolisstyrelsen) toimeksiantonnasta.


title: Umestan

text: Ravintola Vildmannen on kahden lukion välissä ja se toimii ruokasalina kolmelle edellä mainitulle koululle, poliisikoulun opiskelijoille ja sotilaille, jotka suorittavat asepalvelusta Uumajassa.


title: Umestan

text: Vuonna 2012 Uumajan kunta myi puiston Lerstenenille 470 miljoonalla Ruotsin kruunulla. Alueella on rakennustilaa 20 000 neliömetriä.


title: Shot Me Down

text: Shot Me Down on ranskalaisen housetuottajan ja DJ David Guettan kappale, joka sisältää yhdysvaltalaislaulaja Skylar Greyn esittämiä sanoja. Kappale julkaistiin digitaalisesti ladattavana 3. helmikuuta 2014. Kappaleen tuottivat David Guetta ja Giorgio Tuinfort, lisätuottajana Ralph Wegner. Kappale pääsi Ranskan singlelistan kuudennelle sijalle, samalla kun se pääsi kymmenen parhaan joukkoon Belgiassa, Isossa-Britanniassa, Irlannissa, Tanskassa, Unkarissa ja Australiassa, sekä kahdenkymmenen parhaan joukkoon Saksassa, Espanjassa ja Italiassa. Kappaleen alkuperäisen version "Bang Bang (My Baby Shot Me Down)" esitti Cher vuonna 1966, ja sen on coveroinut samana vuonna Nancy Sinatra.


title: Janne Kuhmonen

text: Janne Kuhmonen (s. 2. toukokuuta 1994 Jyväskylä) on suomalainen jalkapalloilija, joka edustaa Ykkösessä pelaavaa JJK Jyväskylää. Hän teki tammikuussa 2012 vuoteen 2015 asti ulottuvan sopimuksen JJK:n kanssa. Kuhmonen on pelannut myös nuorisomaajoukkueissa.


title: Juhani Saloranta

text: Mauno Juhani Saloranta (1927 – 29. marraskuuta 1986) oli suomalainen insinööriupseeri, joka nimitettiin kenraalimajuriksi vuonna 1980. Saloranta oli Puolustusvoimien edustajana Lapuan patruunatehtaan räjähdyksen tutkijalautakunnassa.


title: Severi Vielma

text: Severi Vielma (s. 10. lokakuuta 1995 Halifax, Kanada) on suomalainen jalkapalloilija, joka edustaa kaudella 2018 Ykkösessä pelaavaa JJK Jyväskylää Hän on pelipaikaltaan keskuspuolustaja.


title: Severi Vielma

text: JJK:n edustusjoukkuetta vaivanneiden loukkaantumisten myötä Vielma nousi loppukesästä 2013 17-vuotiaana veikkausliigajoukkueen avauskokoonpanoon. Syksyllä 2013 JJK teki hänen kanssaan vuoteen 2015 ulottuvan pelaajasopimuksen.


title: Severi Vielma

text: Kevättalvella 2015 Vielma loukkasi nilkkansa harjoituksissa. Vamma vaati leikkauksen ja hän palaa pelaavaan kokoonpanoon vasta kesällä.


title: Bad (David Guettan kappale)

text: Bad (tyyliteltynä BAD) on ranskalaisen housemusiikkituottajan ja DJ:n David Guettan sekä hollantilaisen tuottajakaksikko Showtekin kappale, joka sisältää myös australialaislaulaja Vassyn esittämiä vokaaleja. Kappale julkaistiin 17. maaliskuuta 2014 Guettan tulevan studioalbumin toisena singlenä. Kappale pääsi ensimmäisellä viikollaan Britannian singlelistan 22. sijalle.


title: Mietinsaari

text: Mietinsaari on 17,78 neliökilometrin laajuinen saari Saimaalla, Ruokolahden kunnassa.


title: Mietinsaari

text: Saaressa on kaksi kylää, Mietinkylä ja Arpolahti, jotka ovat entisiä maanviljelysalueita. Huusniemestä ja saaren eteläosasta on löydetty kaksi kivikautista asuinpaikkaa, joiden asutus on ajoitettu vuosille 4400–1900 eaa.


title: Mietinsaari

text: Työ- ja elinkeinoministeriön mukaan saaressa oli 12 vakituista asukasta, 129 vapaa-ajan asuntoa ja 516 vapaa-ajan asukasta vuonna 2009. Mietinsaareen ei ole kiinteää tieyhteyttä, ja se on kokonaisasukasluvulla mitattuna Etelä-Karjalan suurin tällainen saari. Saarta palvelee Karhusalmen lossi, joka kulkee Huusniemestä Äitsaaren Ristiniemeen, josta on tieyhteys mantereelle ja Ruokolahden keskustaan. Lossi on liikennöinyt vuodesta 1995 lähtien, ja sen ylläpidosta vastaa Mietinsaaren yksityistiekunta. Saaren lossirannassa on kesäkahvila.


title: Mietinsaari

text: Saari kuului alun perin Ruokolahden pitäjään, mutta vuonna 1650 se liitettiin lyhyemmän kirkkomatkan vuoksi Joutsenoon. Joutsenoon saari kuului yli 350 vuotta, kunnes vuonna 2009 siitä tuli kuntaliitoksen myötä osa Lappeenrantaa. Tammikuussa 2010 saari ja ympäröivät vesialueet, yhteensä 32,3 neliökilometriä, liitettiin osakuntaliitoksella takaisin Ruokolahteen. Saarelaiset anoivat liitosta jo saaren kuuluessa Joutsenoon, mutta kunnanjohto vastusti ajatusta. Lappeenranta ja Ruokolahti suhtautuivat myönteisemmin, ja Valtiovarainministeriö hyväksyi liitoksen kesäkuussa 2009.


title: Naptalaami

text: Naptalaami eli naftyyliftalaamihappo (CHNO) on amideihin kuuluva orgaaninen yhdiste. Yhdistettä käytetään herbisidinä eli rikkaruohomyrkkynä.


title: Naptalaami

text: Puhtaana naptalaami on huoneenlämpötilassa väritöntä kiteistä ainetta, mutta kaupallisena tuotteena se on väriltään tyypillisesti violettia kidemassaa. Yhdiste liukenee vain vähäisessä määrin veteen ja paremmin emäksisiin liuoksiin. Naptalaami liukenee useisiin orgaanisiin liuottimiin ksyleeniin, asetoniin, metanoliin ja dimetyyliformamidiin.


title: Naptalaami

text: Naptalaami on kasveissa auksiinin vastavaikuttaja ja inhiboi auksiinin kuljetusta kasveissa. Tämän seurauksena kasvien juurten kasvu ja solujen kasvu estyy ja kasvi kuolee. Aine imeytyy kasvien solukkoihin juurien ja lehtien kautta. Naptalaamin puoliintumisaika maaperässä on 2 viikkoa.


title: Naptalaami

text: Naptalaamia voidaan syntetisoida 1-naftyyliamiinin ja ftaalianhydridin välisellä reaktiolla. Reaktio tapahtuu jo huoneenlämpötilassa ja tyypillisesti liuottimena käytetään bentseeniä.


title: Naptalaami

text: Naptalaamia käytetään selektiivisenä herbisidinä, joka tehoaa kaksisirkkaisiin rikkakasveihin. Sitä käytetään muun muassa soija-, maapähkinä- ja kurkkukasviviljelmillä. Naptalaamia voidaan käyttää joko jauheena, rakeina tai emulsiona.


title: Sparken

text: Sparken on skeittipuisto Hamnmagasinet-rakennuksen ja Uumajajoen vieressä Uumajassa, Ruotsissa. Puisto sijaitsee aivan Tegsbron-sillan alla, joka vie tiet E4 ja E12 joen yli. Puisto on noin 20 metriä leveä ja 120 metriä pitkä.


title: Sparken

text: Nimensä ("propelli") puisto sai vuonna 2009 järjestetystä nimikilpailusta. Puiston pääpiirteet suunnitteli aktiiviset nuorisojärjestöt sekä kanadalainen designyritys New Line Skateparks INC, joka viimeisteli suunnittelun. Puisto on rakennettu kokonaan betonista, ja siellä on myös "kiskoja" sekä ympäröivä aita. Puisto valmistui vuonna 2009 ja se oli ensimmäisen osa Uumajan suurta perusrakentamisprojektia uudelleenmuotoilla kaupungin keskustaa, projekti nimeltä "Kaupunki siltojen välissä" (). Puisto voitti Ruotsin arkkitehtiliiton Pohjois-Norlannin arkkitehtuuripalkinnon vuonna 2012.


title: Sparken

text: Puistossa saa käyttää vain rullalautaa, BMX-pyörää, rullaluistimia ja potkupyörää.


title: David Bomberg

text: David Garshen Bomberg (5. joulukuuta 1890 – 19. elokuuta 1957) oli englantilainen taidemaalari, joka kuului "Whitechapel Boys" -nimellä tunnettuun taiteilijaryhmään. Hän yhdisteli teoksissaan kubismia ja futurismia ja käytti runsaasti geometrisiä muotoja. Vuosien 1914–1916 aikana hän oli lähellä vortisisteja.


title: David Bomberg

text: Bomberg osallistui ensimmäiseen maailmansotaan länsirintamalla. Sotakokemus muutti hänen taiteellista tyyliään, eikä hän enää sodan jälkeen suosinut ”koneiden aikakauden” estetiikkaa. Vuosina 1945–53 Bomberg toimi opettajana Borough Polytechnic Institutessa, jossa hänen oppilaanaan oli Frank Auerbach.


title: David Bomberg

text: Bomberg ei elinaikanaan ollut kovin arvostettu taiteilija lukuun ottamatta lyhyttä menestyskautta ennen ensimmäistä maailmansotaa. Hän kuoli varattomana vuonna 1957. Arvostus on sittemmin noussut, ja vuonna 1988 Tate Galleryssä pidettiin laaja Bombergin taiteen näyttely.


title: Diamond in the Firepit

text: Diamond in the Firepit on AOR -yhtye Brother Firetriben toukokuussa 2014 julkaistu kolmas studioalbumi. Kyseessä on yhtyeen ensimmäinen studioalbumi kuuteen vuoteen. Albumilta julkaistiin ennakkoon digitaalisena singlenä kappale "For Better or for Worse". Albumi sijoittui ensimmäisellä viikollaan Suomen albumilistan sijalle 7.Kaikkien kappaleiden sävellys ja sanoitus: Brother Firetribe, ellei toisin mainittu.


title: Karhusalmen lossi

text: Karhusalmen lossi on Ruokolahdella Mietinsaaren ja Äitsaaren välillä liikennöivä lossi.


title: Karhusalmen lossi

text: Karhusalmen lossi on liikennöinyt vuodesta 1995 lähtien. Lossin omistaa Liikennevirasto, ja sen ylläpidosta vastaa Mietinsaaren yksityistiekunta. Vuonna 2005 lossin käyttökustannukset olivat 148 000 euroa, josta valtion osuus oli 72 prosenttia ja silloisen Joutsenon kaupungin kolme prosenttia. Ylityksiä lossilla tehtiin noin 20 000 kappaletta.


title: Karhusalmen lossi

text: Lossi on Parkano Oy:n vuonna 1971 valmistama ruoripotkurilossi, lautta n:o 161. Se on esimerkki keskimääräistä pienemmästä ja iäkkäämmästä käytössä olevasta lossista. Sen kantavuus on 44 tonnia. Koneina on kaksi Valmetin 115-hevosvoimaista nelisylinteristä dieselmoottoria. Moottorit sijaitsevat lautan päissä ja niitä ohjataan kumpaakin omilla ohjauslaitteillaan ketjuvälityksen ja hydraulisylinterien avulla.


title: Italian ympäriajo 2014

text: Italian ympäriajo 2014 oli järjestyksessään 97. maantiepyöräilyn Italian ympäriajo. Se alkoi Pohjois-Irlannin Belfastista 9. toukokuuta ja päättyi Triesteen 1. kesäkuuta 2014.


title: Italian ympäriajo 2014

text: Nairo Quintana voitti ensimmäisenä kolumbialaispyöräilijänä Italian ympäriajon kokonaiskilpailun. Hän kukisti toiseksi sijoittuneen maanmiehensä Rigoberto Uranin 2 minuutilla 58 sekunnilla, Fabio Aru sijoittui kolmanneksi. Pistekilpailun voitti Nacer Bouhanni, mäkikirikilpailun Julián Arredondo, nuorten kilpailun Nairo Quintana ja joukkuekilpailun Ag2r-La Mondiale.


title: Italian ympäriajo 2014

text: Kilpailuun osallistui kaikkiaan 22 joukkuetta.Lähde: Gazzetta.it


title: Pertti Tapola

text: Pertti Tapola on suomalainen urheilutoimittaja ja -selostaja, joka on nykyään eläkkeellä. Hän työskenteli usean vuosikymmenen ajan Yleisradiossa ja toimi muun muassa Ylen tv-kanavilla ampumahiihto- ja painilähetysten selostajana. Lisäksi hän selosti Yle Puheella hiihtoa, suunnistusta ja pesäpalloa. Vaikka Tapola eläköityi vuonna 2015, hän on senkin jälkeen selostanut Ylen kanavilla urheilua, esimerkiksi olympialaisissa.


title: Pertti Tapola

text: Tapola tuli tunnetuksi erityisesti pitkänlinjan radioselostajana, jossa hän selosti noin 30 vuotta. Radiossa legendaarisiksi muodostuivat hänen raporttinsa hiihtokilpailuissa ladunvarresta. Selostaessaan televisioon noin vuosikymmenen ajan ampumahiihtoa, tuli hän tunnetuksi jo legendaariseksi muodostuneesta lausahduksestaan "perhana vieköön, tämähän näyttää hyvältä!", joka hänellä oli tapana todeta suomalaisurheilijan onnistuessa.


title: Micke Silén

text: Micke Silén (s. 1953) on suomalainen copywriter ja yksi mainostoimisto Taivaan perustajista. Hänet palkittiin elämäntyöstään Platinahuipulla Grafia ry:n Vuoden Huiput 2014 -kilpailussa.


title: Micke Silén

text: 1970-luvun lopulla Silén piti Malmössä Ruotsin armeijan ylijäämätuotteita myyvää kauppaa ja kiinnostui mainosalasta Lundin yliopiston iltakurssilla. Hän pääsi harjoittelijaksi erään luennoitsijan mainostoimistoon, mutta palasi kuitenkin kotimaahansa Suomeen.


title: Micke Silén

text: Silén työskenteli muun muassa mainostoimistoissa AKT/BBDO ja Brindfors, josta pian irtautui Hasan & Partners. Silénin tunnetuin työ Hasanin ajoilta on ruotsalaisen meijerikonserni Arlan tuotteiden lanseeraus Suomeen 1995 teemalla ”Kohta meissä kaikissa asuu pieni lehmä”, jota pidetään yhtenä kaikkien aikojen parhaista suomalaisista iskulauseista. Silénin ja Oski Granströmin suunnittelemaan kampanjaan kuuluivat myös Roy Anderssonin ohjaamat vähäeleiset mainoselokuvat saidasta ruotsalaisesta maitotilallisesta.


title: Micke Silén

text: Vuonna 1996 Silén perusti viiden muun osakkaan kanssa Taivas-mainostoimiston, joka teki kampanjoita muun muassa Radiolinjalle. Taivas kasvoi Jussi Nurmion johtamana monialakonserniksi, joka perusti Habbosta tunnetuksi tulleen Sulake Corporation Oy:n ja kiinteistönvälitysalaa mullistamaan pyrkineen Igglon. Taivas-konserni laajentui Viroon, Latviaan, Liettuaan, Venäjälle ja Lontooseen, kunnes vuonna 2008 alkanut matalasuhdanne alkoi murentaa yrityksen menestystä. Taivas Group teki konkurssin 2012, mutta alkuperäinen mainostoimisto jatkaa toimintaansa.


title: Micke Silén

text: Silén on yhä mukana toimistossa, mutta keskittyy yhä enemmän maatilansa hoitoon Kerimäellä. Vuonna 2013 hän voitti Vuoden Huippujen printtimainontasarjassa Kultahuipun Ateneumin taidemuseolle suunnitellulla "52 sielua" -näyttelyn ilmoituksella.


title: Gamla bankhuset

text: Gamla bankhuset on Uumajassa, Ruotsissa sijaitseva keltainen kaksikerroksinen uusrenessanssityylinen kivirakennus, joka rakennettiin vuonna 1877. Rakennus sijaitsee Storgatan 34:ssä Uumajajoen pohjoispuolella. Rakennuksen pyöreiden kulmien vuoksi se on saanut lempinimen Smörasken.


title: Gamla bankhuset

text: Rakennus on rakennettu kivestä tyypillisen uusrenessanssityylin mukaisesti vuonna 1877 Axel Cederbergin pohjapiirrosten mukaan. Cederberg toimi tuona hetkenä kaupungin teknisenä neuvonantajana. Rakennuksessa on kaksi kerrosta, ja se on maalattu keltaiseksi. Alun perin pankin eteinen ja toimistot sijaitsivat pohjakerroksessa ja ylempi kerros oli pankinjohtajalle. Ylemmässä kerroksessa oli suuri kuusihuoneinen asunto ja poikamieshuone.


title: Gamla bankhuset

text: Rakennus valmistui vuonna 1877 ja se oli "Westerbottens enskilda banks" -yhtiön ensimmäinen pankkirakennus ja samalla Uumajan ensimmäinen kivitalo. Vuonna 1888 sattuneen Uumajan tulipalon jälkeen avautui mahdollisuus uuden pankkirakennuksen avaamiseen keskeisemmälle paikalle ja edustavampaan sijaintiin. Vuonna 1894 pankki siirsi sen toimintonsa uuteen pankkirakennukseen Rådhusparkeniin, jossa toimii tällä hetkellä Handelsbanken. Vanha pankkirakennus sen sijaan otettiin käyttöön kerrostalona. Rakennus on vuosien saatossa ollut eri yritysten käytössä, kuten Västerbottenin museon kokoelman väliaikaisena varastohuoneena vuosina 1936–1946 ja Uumajan kaupunginkirjastona vuosina 1935–1954.


title: Gamla bankhuset

text: Vuodesta 1980 rakennus on ollut kulttuuriperintörakennus, ja sen omistaa Umeå Energi, joka teki vuonna 1992 laajoja korjaustöitä.


title: M. M. Kaye

text: Mary Margeret "Mollie" Kaye (21. elokuuta 1908 Shimla, Intia – 29. tammikuuta 2004 Lavenham, Suffolk, Iso-Britannia) oli brittiläinen kirjailija, joka tunnetaan kansainvälisesti erityisesti historiallisesta suurromaanistaan "Kaukaiset paviljongit (The Far Pavillions)", vuodelta 1978. Kirjasta on tehty televisiosarja ja näytelmäversio. Toinen merkittävä suurromaani on vuonna 1963 ilmestynyt "Pasaatituulet".


title: M. M. Kaye

text: Kaye vietti lapsuutensa ja nuoruutensa Intiassa, Shimlassa, brittisiirtokunnan alueella. Hänen isänsä toimi Intian valtioneuvoston puheenjohtajana. Uransa alkuvaiheilla hän asui eri puolilla maailmaa, kuten Intiassa, Egyptissä, Saksassa, Keniassa, Englannissa, ja Kyproksella sotilasmiehensä mukana ja kirjoitti pääosin dekkareita. Suurromaanien ja kevyiden dekkareiden jälkeen hän keskittyi kirjoittamaan omaelämäkerrallistrilogiaa, "Share of Summeria".


title: M. M. Kaye

text: Mary Margaret Kaye kuoli Suffolkissa, Iso-Britanniassa 95-vuotiaana talvella 2004.


title: Umeå Energi

text: Umeå Energi AB on vuonna 1965 perustettu ruotsalainen energia- ja viestintäalan yritys. Se tuottaa, jakelee ja myy energiaa noin 57 000 yksityiselle ja julkiselle asiakkaalleen. Se tarjoaa kaukolämpöä, kaukojäähdytystä, sähköä ja telepalveluita. Se on myös laajakaistayritys. Yrityksen pääkonttori sijaisee Uumajassa. Työntekijöitä Umeå Energissä on noin 270 ja vuotuinen liikevaihto 1,8 miljardia Ruotsin kruunua.


title: Umeå Energi

text: Yritys perustettiin vuonna 1887, lontoolaisen insinöörin ja ruotsalaisen pormestarin käymän keskustelun tuloksena häissä. Pormestari Rothoff osallistui tukholmalaisen höyryinsinöörin, John Frederick Luthin ja uumajalaisen Euphrosyne Selma Helena Grafströmin häihin. Rothoff oli niin vaikuttunut, että hän osti Luth & Rosén -höyrykoneen. Tämä voimalaitos aloitti toimintansa vuonna 1892.


title: Umeå Energi

text: Vuonna 1899 energiantuotannosta tuli ekologisempaa, kun vesivoimayksikkö asennettiin Uumajajoen koskille Baggbölessä. Baggböle kraftverk -vesivoimala rakennettiin koskille vuonna 1916, ja se tuotti sähköä 40 000 voltilla, jota voitiin käyttää 22 kilometrin päässä. Tämä voimala purettiin vuonna 1958, jolloin Stornorrforsin voimala avattiin.


title: Umeå Energi

text: Umeå Energi on ilmoittanut, että sillä on suunnitelmissa olla "hiilidioksidivapaa" vuoteen 2018 mennessä omaksumalla uusia menetelmiä energian tuottamiseksi sisältäen yhä enemmän uusiutuvien energialähteiden käyttämistä.


title: Umeå Energi

text: Umeå Energillä on voimala Ålidhemissa, joka tuottaa energiaa lämmön muodossa eri lähteistä, kuten kotitalousten ja yritysten jätteistä sekä biomassasta. Tuotettu lämpö käytetään turbiinien käynnissä pitämiseen.


title: Umeå Energi

text: Yhtiön toinen voimalaitos sijaitsee Dåvassa, ja se on sähkön ja lämmön yhteistuotantotehdas, joka käyttää myös jätteenpolttoa DI-yksikössään ja biomassan polttoa sen DII-yksikössään. Jälkimmäinen käyttää polttoaineenaan lähinnä metsähaketta ja hieman turvetta. Dåvan voimalaitoksella on korkeampi energiantuotto kuin Åldheimilla (Dåvan voimalalla 35 prosenttia energiasta tulee sähköstä, kun taas Åldheimin voimalasta 25 prosenttia). Se on ehkä ensimmäinen voimalaitos maailmassa, jossa on lämmön talteenottojärjestelmä integroidulla 14 MW:n puristuslämpöpumpulla, joka on yhdistetty jätteiden poltto-yksikköön. Dåvan ensimmäinen yksikkö tuottaa 65 MW energiaa tunnissa. Suurin osa tästä käytetään kaukolämpöön ja vain 10 MW sähkön tuottamiseen. Ilmansaasteet pidetään mahdollisimman alhaisina edistyksellisen suodatusjärjestelmän ansiosta. Toinen Dåvan yksikkö tuottaa 105 MW energiaa samanlaisella polttoainesekoituksella, jossa on lisäksi turvetta. Yksikkö käyttää 30 MW sähkön tuottamiseen.


title: Umeå Energi

text: Näiden kahden voimalaitoksen lisäksi yhtiöllä on myös vesivoimala, tuulipuisto, ja se tuottaa energiaa myös käyttäen viemärijätteitä.


title: Umeå Energi

text: Auringonnousu Uumajassa tapahtuu joinakin kuukausina klo 9.00 ja auringonlasku 14.00, jolloin kaupunki on pimeä suurimman osan päivästä. Ratkaistakseen tämän ongelman, vuonna 2012 yhtiö asensi lamppuja useille linja-autopysäkeille osana valohoito-aloitetta vähentää kaamosmasennuksen vaikutuksia. Yhtiö totesi lehdistötiedotteessa, että nämä lamput ovat turvallisia, ja niistä on ultraviolettisäteily suodatettu pois, ja valo tuotetaan uusiutuvista energianlähteistä.


title: Kelsey Tessier

text: Kelsey Tessier (s. 16. tammikuuta 1990 Fredericton, New Brunswick, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Vienna Capitalsissa. Hän on pelipaikaltaan keskushyökkääjä ja laukoo oikealta.


title: Kelsey Tessier

text: Tessier pelasi juniorina Moncton Hawksin, Shattuck St. Mary'sin ja Colorado Outlawsin joukkueissa, kunnes QMJHL-joukkue Québec Remparts varasi hänet 66. pelaajana vuonna 2006. Samana vuonna Tessierin varasi myös MAJHL-joukkue Woodstock Slammers 31. pelaajana. Hän siirtyi Rempartsiin kaudeksi 2006–2007. Kaudella 2007–2008 Tessier voitti joukkueen sisäisen piste- ja maalipörssin tehoilla 36+45=81, kuten myös kevään 2008 pudotuspeleissä tehoilla 8+7=15. Hänellä oli myös runkosarjassa Rempartsin paras teholukema (+19). Colorado Avalanche varasi Tessierin neljännellä kierroksella 110. pelaajana .


title: Kelsey Tessier

text: Kaudella 2008–2009 Tessier nousi Rempartsin varakapteeniksi. Kaudella 2009–2010 hänestä tuli joukkueen kapteeni. Kesken kauden, tammikuussa 2010 Tessier kuitenkin siirtyi toiseen QMJHL-joukkueeseen, Moncton Wildcatsiin. Hän sijoittui kevään 2010 pudotuspelien pistepörssissä toiseksi tehoilla 14+16=30 edellään vain Saint John Sea Dogsin Michael Kirkpatrick. Tessier voitti kauden päätteeksi QMJHL:n mestaruuden.


title: Kelsey Tessier

text: Syksyllä 2010 Tessier liittyi jo NHL-varauksensa umpeuduttua New York Rangersin harjoitusleirille, jonka päätteeksi hänet siirrettiin vuoden mittaisella AHL-sopimuksella farmijoukkue Hartford Wolf Packiin. Muutaman kierroksen jälkeen joukkueen nimi vaihdettiin Connecticut Whaleksi. Tessierin tulokaskausi toi 75 runkosarjaottelussa tehot 10+18=28 sekä kuudessa playoff-ottelussa yhden syöttöpisteen. Kesäkuussa 2011 hän teki vuoden mittaisen jatkosopimuksen Whalen kanssa. Toisella AHL-kaudellaan 2011–2012 Tessier teki liigan yhden kauden piste-ennätyksensä tehoilla 12+18=30. Syyskuussa 2012 hän teki taas vuoden mittaisen jatkosopimuksen joukkueen kanssa.


title: Kelsey Tessier

text: Kaudeksi 2013–2014 Tessier siirtyi Eurooppaan ja Ruotsin toiseksi korkeimmalla sarjatasolla pelaavaan Rögle BK:hon. Hänet löysi joukkueeseen urheilujohtaja Anders Carlsson, joka toimi Colorado Avalanchen kykyjenetsijänä, kun Tessier varattiin NHL:ään. Tessier voitti Röglen sisäisen piste- ja syöttöpörssin tehoilla 15+27=42. Hän jakoi koko Allsvenskanin pistepörssin kuudennen sijan Karlskrona HK:n Pär Lindholmin kanssa. Tessier jakoi myös koko kevään 2014 Kvalserienin maalipörssin voiton joukkuetoverinsa Dennis Everbergin kanssa kahdeksalla osumallaan.


title: Kelsey Tessier

text: Tessier siirtyi kaudeksi 2014–2015 vuoden mittaisella sopimuksella SM-liigan nousijajoukkue Vaasan Sportiin. Hän osoittautui kuitenkin pettymykseksi ja jäi viidessä pelaamassaan runkosarjaottelussa kokonaan tehopisteittä. Lokakuussa 2014 Tessierin sopimus lopulta purettiin yhteisymmärryksessä. Noin kaksi viikkoa myöhemmin hän palasi loppukauden kattaneella sopimuksella Allsvenskaniin ja siirtyi Karlskrona HK:n paitaan. Hän oli kauden päätteeksi nostamassa joukkuetta SHL:ään.


title: Kelsey Tessier

text: Kaudeksi 2015–2016 Tessier palasi vuoden mittaisella sopimuksella SHL:ään nousseeseen Rögle BK:hon. Hän pelasi siellä kymmenen ottelua, kunnes Tessier jätti joukkueen ja siirtyi vuoden 2016 vaihteessa sarjatasoa alemmas Allsvenskanin IF Björklövenin riveihin. Kaudeksi 2016–2017 hän siirtyi 1+1-vuotisella sopimuksella Itävallan Erste Bank Eishockey Ligan Vienna Capitalsiin.


title: Dalaborg

text: Dalaborg on keskiaikaisen linnan raunio, joka sijaitsee Ruotsissa Mellerudin kunnassa Vänernin rannalla. Jäljellä olevista muureista on päätelty, että linna on ollut kiinteä rakennus, jossa pohjakerros oli harmaakivestä ja yläkerros hirrestä. Linnasta on jäljellä myös vallihauta, valleja, terassi ja rakennuksen kellari.


title: Dalaborg

text: Linnan perustivat herttuat Valdemar ja Eerik vuonna 1304 kuningas Birgeriä vastaan olleiden taisteluiden yhteydessä. Heti samana vuonna Birgerin joukot valloittivat linnan. Engelbrektin kapinan aikana useita voutien linnoja tuhottiin maan tasalle. Dalaborgin valloitti ja tuhosi talonpoika-armeija vuonna 1434 ritari Peder Ulfsson Roosin johdolla.


title: Kåseholmin linna

text: Kåseholmin linna on rakennus Tomelillan kunnassa Ruotsissa. Itse tila on säteri ja se linna on tilan päärakennus. Rakennuksen vanhimmat osat ovat peräisin 1600-luvulta.


title: Japaninsahahai

text: Japaninsahahai ("Pristiophorus japonicus") Sahahain ruumis on kauttaaltaan litteä, ja sillä on kaksi selkäevää. Rauskuista poiketen sen kidukset ovat pään sivuilla. Erikoisessa, sahanmuotoisessa kuonossa on viiksiäiepari. Sahahai käyttää viiksiensä ja kuononsa makuaistimia etsiessään merenpohjasta pieniä kaloja ja selkärangattomia; se luultavasti käyttää äärimmäisen teräviä hampaitaan saaliin tappamiseen ja myös puolustautumiseen. Poikasilla on syntyessän isot hampaat, mutta emon sisässä olevien poikasten hampaat ovat poimujen kätköissä, jotta ne eivät vahingottaisi emoa. Sahahaita ei pidä sekoittaa saharauskuun.


title: Josh Unice

text: Josh Unice (s. 24. kesäkuuta 1989 Holland, Ohio, Yhdysvallat) on yhdysvaltalainen jääkiekkomaalivahti, joka pelasi kaudella 2015 Australian AIHL-liigan CBR Bravessa. Hän toimi myös joukkueen pelaajavalmentajana.


title: Josh Unice

text: Unice pelasi Victory Hondan juniorijoukkueessa, jonka jälkeen hän vietti vuodet 2005–2007 Yhdysvaltain maajoukkueen kehitysohjelman mukana pelaten mm. NAHL-juniorisarjaa. Unicen oli tarkoitus lähteä tämän jälkeen opiskelemaan Bowling Green State Universityyn, mutta hän jatkoikin kaudella 2007–2008 uraansa Kanadan junioriliiga OHL:n Kitchener Rangersissa. Chicago Blackhawks varasi Unicen kolmannella kierroksella 86. pelaajana .


title: Josh Unice

text: Unice pelasi OHL:n tulokaskaudellaan 2007–2008 runkosarjassa 42 ottelua torjuen 30 voittoa, kuusi tappiota ja kolme tasapeliä varsinaisella peliajalla. Hänen päästettyjen maaliensa keskiarvo oli OHL:n tulokasmaalivahtien paras (2.45) ja hänet palkittiin F. W. "Dinty" Moore Trophylla. Unice valittiin myös OHL:n tulokkaiden tähdistökentälliseen sekä 28. lokakuuta 2007 koko CHL:n viikon maalivahdiksi. Hän voitti kauden päätteeksi OHL:n mestaruuden. Kesken kauden 2008–2009 Unicen OHL-seura vaihtui Rangersista Windsor Spitfiresiin. Hän jäi kuitenkin molemmissa seuroissa kakkosmaalivahdiksi; Spitfiresissa Unice pelasi Andrew Engelagen takana kevään 2009 pudotuspeleissä kolme ottelua. Hän voitti OHL:n mestaruuden, mutta ei saanut kuitenkaan tililleen otteluakaan Memorial Cupissa, jonka Spitfires myös voitti.


title: Josh Unice

text: Kesken kauden 2009–2010 Unice siirtyi Spitfiresistä University of Western Ontarion yliopistojoukkueeseen. Hän nousi joukkueen ykkösmaalivahdiksi kolmannella kaudellaan 2011–2012, jonka päätteeksi Unice valittiin OUA Westin ensimmäiseen tähdistökentälliseen sekä lopputurnauksen tähdistökentälliseen. Kauden 2012–2013 päätteeksi hänet valittiin OUA Westin toiseen ja kauden 2013–2014 päätteeksi ensimmäiseen tähdistökentälliseen. Viimeisen yliopistokautensa päätteeksi, maaliskuussa 2014 Unice siirtyi loppukaudeksi ECHL-joukkue Gwinnett Gladiatorsin vahvuuteen. Hän sai tililleen neljä runkosarjaottelua.


title: Josh Unice

text: Huhtikuussa 2014 Unice teki try-out -sopimuksen SM-liigan nousijajoukkue Vaasan Sportin kanssa. Hänen kerrottiin kesäkuussa jääneen ilman sopimusta. Heinäkuussa Unice teki sopimuksen ECHL-joukkue Missouri Mavericksin kanssa, mutta kauden 2014–2015 kynnyksellä lokakuussa 2014 Unice kaupattiin Rapid City Rushiin. Vain noin viikkoa myöhemmin hänen ilmoitettiin lähtevän joukkueesta ennen yhtään tilille saatua runkosarjaottelua. Saman kuun lopulla Unice siirtyi loppukauden kattavalla sopimuksella Slovakian Extraligan HC Banská Bystricaan. Hän pelasi kauden aikana vain kaksi ottelua, kunnes Unice jätti joukkueen tammikuussa 2015. Pari viikkoa myöhemmin hän siirtyi loppukauden kattavalla sopimuksella Iso-Britannian EIHL-liigan Sheffield Steelersiin paikkaamaan Frank Doylen loukkaantumista. Unice pelasi runkosarjassa 19 ottelua ja hänen torjuntaprosenttinsa (92,1 %) oli sarjan paras. Hän torjui Steelersin kauden päätteeksi mestaruuteen. EIHL-kauden jälkeen Unice siirtyi Australian AIHL-liigan CBR Braveen. Heinäkuussa 2015 hänet nimettiin joukkueen pelaajavalmentajaksi päävalmentaja Brad Huntin lähdettyä. Unicen torjuntaprosentti (92,1 %) oli koko AIHL:n paras.


title: Josh Unice

text: Unice pelasi alle 20-vuotiaiden MM-kilpailuissa vuonna 2009, jolloin hän toimi Yhdysvaltain kakkosmaalivahtina Tom McCollumille ja sai tililleen vain yhden ottelun. Unice pelasi myös alle 18-vuotiaiden MM-kilpailuissa vuonna 2007, jolloin hän torjui MM-hopeaa. Unice valittiin turnauksen parhaaksi maalivahdiksi ja tähdistökentälliseen. Hän pelasi myös World U-17 Hockey Challengessa vuonna 2006, jolloin Unice voitti hopeaa ja pelasi Brad Phillipsin kakkosmaalivahtina vain yhden ottelun.


title: Harri Jansson

text: Harri Jansson (s. 23. joulukuuta 1945 Helsinki) on entinen suomalainen 400 ja 800 metrin juoksija, jonka uran huippuvuodet olivat 1960-luvulla.


title: Harri Jansson

text: Harri Janssonin isä Kurt Jansson toimi 1951–1953 diplomaattina Pariisissa ja sen jälkeen New Yorkissa. Näin Harri Jansson vietti nuoruutensa aina 1960-luvulle Yhdysvalloissa.


title: Harri Jansson

text: Suomeen tultuaan hän edusti yleisurheilijana HIFK:ta. Kesästä 1964 tuli hänelle menetyksellinen, kun hän voitti 800 metrin Suomen-mestaruuden 20-vuotiaiden SM:ssä ja saavutti pronssia Kalevan kisoissa Oulussa. Seuraavana vuonna hän saavutti 20-vuotiaiden Suomen-mestaruuden 400 ja 800 metrillä. Samana kesänä hän juoksi 800 metrillä ennätyksensä 1.49,2, joka on edelleen vahvan yleisurheiluseuran HIFK-urheilijan paras 800 metrin tulos. Sen jälkeen Jansson sai SM-tason menestystä enää SM-tason viesteissä 4×800 metrillä vuosina 1968 ja 1969, jolloin HIFK sijoittui Harri Jansson ankkurinaan molemmilla kerroilla kolmanneksi.


title: Harri Jansson

text: Suomessa vietetyn armeijavuoden jälkeen Harri Jansson siirtyi 1960-luvun puolivälissä Kanadaan, jossa hän työskenteli aina eläkkeelle siirtymiseensä asti kanadalaisissa pankeissa Industrial Acceptance Corporation, Bank of Montreal ja Richmond Savings. Näistä hän työskenteli Bank of Montrealissa 20 vuotta työurastaan. Eläkevuosinaan Jansson on tunnettu finanssialan asiantuntijana Vancouverissa, jossa hän viime vaiheessa on asunut. Janssonista tuli vuonna 2005 Suomen kunniakonsuli Kanadan Vancouveriin.


title: Sun-Maid

text: Sun-Maid Growers of California on kalifornialainen 1912 perustettu 1200 rusinanviljeliän omistama maatalousosuuskunta. Sun-Maid on maailman suurin kuivatettujen hedelmien ja rusinoiden tuottaja. Osuuskuntana Sun-Maid koostuu noin 850 perheviljelijästä. Yritys tuottaa noin 200 miljoonaa rusinaa vuosittain, joista lähes puolet päätyvät kuluttajamyyntiin. Sun-Maid toimii Yhdysvaltojen lisäksi yli 60 maassa.


title: Sun-Maid

text: Yrityksen tunnetuin symboli on tummahiuksinen viinirypälekoria käsissään pitävä Sun-Maid-tyttö. Alkuperäinen tunnus oli piiretty Lorraine Collett -nimisestä amerikkalaismallista. Tunnus esiintyi ensimmäistä kertaa yrityksen yhteydessä 1916.


title: Jouluna

text: Jouluna on suomalaisen a cappella-yhtye Club for Fiven 8. marraskuuta 2013 julkaistu toinen joulualbumi ja järjestyksessään yhtyeen kuudes studioalbumi. Julkaisuviikollaan albumi nousi Suomen virallisen albumilistan 27:nneksi (46/2013) ja neljännellä listaviikollaan se saavutti parhaan sijoituksensa, 9. Albumi on yli 16 000 kappaleen myynnillään myynyt kultaa.


title: Jouluna

text: Albumilta julkaistiin marraskuussa 2012 singlenä Mikko Kuustosen ja Tapiolan kuoron kanssa levytetty "Jouluenkeli"-kappale. Toinen single "Maa on niin kaunis" julkaistiin lokakuussa 2013.


title: Pohjapiirros

text:
Pohjapiirros eli pohjapiirustus on vaakatasoinen leikkauskuva rakennuksesta tai rakenteesta, kuten talosta.
Pohjapiirros on merkittävä apuväline rakennettaessa siinä esitettyä rakennetta tai rakennusta. Pohjapiirros voidaan tehdä myös valmiin esineen kuvaamiseksi.


title: Pohjapiirros

text: Pohjapiirrokseen merkityt mitat ilmoitetaan suurissa esineissä useimmiten senttimetreinä. Talon pohjapiirrokseen voidaan sisätilojen lisäksi merkitä esimerkiksi seinärakenteet ja sähköistysmerkinnät.


title: Cyril Abiteboul

text: Cyril Abiteboul (s. 14. lokakuuta 1977) on ranskalainen moottoriurheiluvaikuttaja.


title: Cyril Abiteboul

text: Abiteboul on työskennellyt Renault’lla, johon hän liittyi vuonna 2001 kirjoitettuaan ylioppilaaksi. Hän oli Formula 1 -sarjassa kilpailevan Renault’n moottoriasiakkaan Caterham F1 Teamin tallipäällikkö vuosina 2012–2014. Hän siirtyi Caterhamille syyskuussa 2012 ja tallipäällikön paikan hän peri Tony Fernandesilta saman vuoden marraskuussa. Vuoden 2014 aikana Abiteboul erosi tehtävästään, kun talli myytiin uudelle sijoittajalle. Nykyään hän toimii Renault F1 -tallin tallipäälikkönä.


title: Norra skenet

text: Norra skenet on ruotsalaisen Ernst Nordinin suunnittelema veistos ja Uumajan yliopiston symboli. Ruostumattomasta teräksestä vuonna 1969 valmistunut veistos sijaitsee Uumajan yliopiston pihassa.


title: Norra skenet

text: Osana Uumajan yliopiston kampuksen suunnittelua, veistoskilpailu järjestettiin vuonna 1967 ja sen voitti Ernst Nordin. Norra skenet pystytettiin kampukselle vuonna 1969 ja siirrettiin nykyiseen paikkaansa, lähelle yliopiston lampea, vuonna 1995, tehdäkseen tilaa opettajien koulutusrakennukselle.


title: Norra skenet

text: Veistos on tehty kiillotetusta ruostumattomasta teräksestä. Suorakulmaiset teräsputket on hitsattu yhteen vinoon muotoon, muistuttaen revontulia. Nelijalkaisessa veistoksessa on sisäänrakennetut valot. Veistoksessa olevat nelikulmaiset putket osoittavat vinosti ylös kohti taivasta.


title: Nykäys

text: Nykäys (toisinaan myös nykäisy, engl. "jerk") (tunnus formula_1) on fysikaalinen suure, joka kuvaa kappaleen kiihtyvyyden muutosta tietyssä ajassa. Sen yksikkö on m/s³.


title: Nykäys

text: Kappaleen nykäys määritellään matemaattisesti kiihtyvyyden ensimmäisenä ja toisaalta nopeuden toisena ja paikan kolmantena derivaattana ajan suhteen.


title: Nykäys

text: missä


title: Nykäys

text: Nykäyksellä on merkitystä useilla tekniikan ja teollisuuden aloilla.


title: Ihmiset (albumi)

text: Ihmiset on suomalaisen a cappella-yhtye Club for Fiven 26. lokakuuta 2011 julkaistu viides studioalbumi. Julkaisuviikollaan albumi nousi Suomen virallisen albumilistan 18:nneksi (44/2013) ja kolmannella listaviikollaan se saavutti parhaan sijoituksensa, 7. Yhteensä albumi oli listalla 15 viikkoa, jonka jälkeen se on noussut yhdeksi viikoksi mid-price listalle. Albumi on yli 14 000 kappaleen myynnillään myynyt kultaa.


title: Ihmiset (albumi)

text: "Ihmiset"-albumin kappaleet ovat yhtä lukuun ottamatta coverversioita suomalaisista pop- ja rock-kappaleista. Albumin kappaleita ovat alun perin esittäneet J. Karjalainen, Katri Ylander, Tehosekoitin, SIG, Aki Sirkesalo, Kari Peitsamo, Ultra Bra, Hassisen kone, Sami Saari, Hurriganes ja Eppu Normaali.


title: Ihmiset (albumi)

text: Albumilta on julkaistu singleinä kappaleet "Mansikkamäki" ja "Kissanainen".


title: Kastanjaniskaluura

text: Kastanjaniskaluura ("Grallaria nuchalis") on luurien heimoon kuuluva varpuslintu.


title: Kastanjaniskaluura

text: Kastanjaniskaluuraa tavataan Kolumbiassa, Ecuadorissa ja Perussa. Lajia on kuvattu melko yleiseksi, ja se on luokiteltu elinvoimaiseksi.


title: Valkonokkaluura

text: Valkonokkaluura ("Grallaria carrikeri") on luurien heimoon kuuluva varpuslintu.


title: Valkonokkaluura

text: Valkonokkaluuraa tavataan Perussa. Lajia on kuvattu harvinaisesta paikallisesti yleiseksi. Sitä uhkaa elinympäristöjen tuhoutuminen, ja laji on luokiteltu silmälläpidettäväksi.


title: Valkovatsaluura

text: Valkovatsaluura ("Grallaria albigula") on luurien heimoon kuuluva varpuslintu.


title: Valkovatsaluura

text: Valkovatsaluuraa tavataan Argentiinassa, Boliviassa ja Perussa. Lajin kannankehitys on vakaa, ja se on luokiteltu elinvoimaiseksi.


title: Keltarintaluura

text: Keltarintaluura ("Grallaria flavotincta") on luurien heimoon kuuluva varpuslintu.


title: Keltarintaluura

text: Keltarintaluuraa tavataan Kolumbiassa ja Ecuadorissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Valkorintaluura

text: Valkorintaluura ("Grallaria hypoleuca") on luurien heimoon kuuluva varpuslintu.


title: Valkorintaluura

text: Valkorintaluuraa tavataan Kolumbiassa, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Andrei Kornejev

text: Andrei Nikolajevitš Kornejev (, 10. tammikuuta 1974 Omsk, Venäjän SFNT, Neuvostoliitto – 2. toukokuuta 2014 Moskova) oli venäläinen uimari, olympiamitalisti ja Euroopan mestari. Hän piti hallussaan lyhyen radan 200 metrin rintauinnin maailmanennätystä kahden vuoden ajan.


title: Andrei Kornejev

text: Kornejev voitti 200 metrin rintauinnissa olympiapronssia Atlantassa 1996. Hän voitti samalla matkalla pitkällä radalla Euroopan mestaruuden 1995, EM-hopeaa 1997 ja EM-pronssia 1993 sekä lyhyellä radalla EM-hopeaa 1997. 4×100 metrin sekauintiviestissä hän voitti Venäjän joukkueessa pitkän radan Euroopan mestaruuden vuosina 1995 ja 1997. Hän antoi urallaan positiivisen dopingnäytteen.


title: Andrei Kornejev

text: Kornejev kuoli mahasyöpään 40-vuotiaana Moskovassa 2. toukokuuta 2014.


title: Tiketti

text: Tiketti Oy on tapahtumalippuja välittävä täysin kotimainen yritys. Tiketti välittää noin miljoona ennakkolippua vuodessa tuhansiin tapahtumiin ympäri Suomen. Tiketin tapahtumavalikoimasta löytyy mm. konsertteja, klubitapahtumia, festivaalia, urheilua, teattereita. Tiketin liikevaihto oli vuonna 2016 noin 2,8 miljoonaa euroa. Tiketti työllistää noin 30 tapahtuma-alan ammattilaista.


title: Tiketti

text: Tiketti tarjoaa tapahtumajärjestäjille kaikki nykyaikaiset palvelut sujuvan tapahtuman järjestämiseksi myyntijärjestelmistä kulunvalvontaan ja akkreditointiin sekä asiakashallintaan ja markkinointiin.


title: Tiketti

text: Yritys on perustettu vuonna 1976. Alun perin Ylioppilastiketti Oy -nimellä toiminut yritys myi lippuja erityisesti osakuntien tapahtumiin, kuten Hämäläisen osakunnan silloin omistaman Tavastia-klubin keikoille. Syksyllä 1990 Tiketin omistus siirtyi muiden Tavastia-klubin omistusmuutosten mukana Tavastian taustalla toimivan Helsinki Rock'n'Roll Oy:n omistukseen. Nykyisin osakeyhtiön johdossa toimii Mirva Merimaa. Vuonna 2007 Tiketti perusti myös ensimmäiset toimipisteensä muihin kaupunkeihin Levykauppa Äxien yhteyteen Tampereelle, Turkuun, Ouluun, Kuopioon ja Jyväskylään. Samoin elektronisia, netistä sähköpostiin ja puhelimeen tilattavia lippuja Tiketti alkoi myydä vuonna 2007.


title: Tiketti

text: Laajeneminen näkyi pian yrityksen kasvuna: vuodesta 2009 vuoteen 2012 Tiketti Oy:n liikevaihto ja henkilökunnan määrä kaksinkertaistuivat. Vuoden 2012 liikevaihto oli 1678 000 euroa ja firman palveluksessa toimi 18 henkilöä. Samana vuonna Tiketti aloitti yhteistyön R-kioskien kanssa; huhtikuusta 2012 alkaen Tiketin verkkokaupasta ja puhelinpalvelusta ennakkoon varatut tai maksetut liput on voinut noutaa tilausnumeroa vastaan kaikista Suomen R-kioskeista.


title: David Schlemko

text: David Schlemko (s. 7. toukokuuta 1987 Edmonton, Alberta, Kanada) on kanadalainen jääkiekkoilija, pelipaikaltaan puolustaja, joka pelaa NHL-seura New Jersey Devilsissä.


title: David Schlemko

text: Schlemko pelasi WHL-joukkue Medicine Hat Tigersissä vuosina 2004–2007. Joukkue voitti vuonna 2007 WHL:n mestaruuden. Schlemkoa ei varattu NHL:ään, mutta hän teki 19. heinäkuuta 2007 tulokassopimuksen Phoenix Coyotesin kanssa, mutta suurimman osan kaudesta hän pelasi kuitenkin CHL-joukkue Arizona Sundogsissa. Hän pelasi myös yhden ottelun AHL-seura San Antonio Rampagessa. NHL-debyyttinsä Schlemko teki kaudella 2008–2009, kun pelasi kolme ottelua ja sai yhden syöttöpisteen. Ensimmäisen NHL-maalinsa hän teki 14. marraskuuta 2009 Dallas Starsia vastaan ohittaessaan maalivahti Marty Trucon.


title: David Schlemko

text: Työsulkukaudella 2012–2013 Schlemko pelasi Arizona Sundogsissa 14 ottelua, joissa teki kymmenen pistettä.


title: David Schlemko

text: Kaudella 2014–2015 Arizona asetti Schlemkon waiver -listalle, josta Dallas Stars poimi hänet 3. tammikuuta 2015.


title: Jere Nurminen

text: Jere Nurminen on suomalainen urheilutoimittaja. Hän työskentelee uutistenlukijana Yleisradion Urheiluruudussa. Nurminen oli yksi Sotšin olympialaisten Ylen kisastudioisännistä. Hän aloitti Ylen viestinnän päällikkönä maaliskuun 2018 alussa.


title: Michael Stone (jääkiekkoilija)

text: Michael Stone (s. 7. kesäkuuta 1990 Winnipeg, Manitoba) on kanadalainen jääkiekkoilija, joka pelaa NHL-joukkue Arizona Coyotesissa puolustajana.


title: Michael Stone (jääkiekkoilija)

text: Hänet varattiin Coyotesiin numerolla 69 kolmannella kierroksella. Vuoden 2016 kesäkuussa hän solmi vuoden jatkosopimuksen Coyotesin kanssa.


title: Michael Stone (jääkiekkoilija)

text: Stonen veli Mark pelaa myös NHL:ssä Ottawa Senatorsissa.


title: Hydrogen

text: Hydrogen on rumpuohjelmisto, jonka avulla on mahdollista luoda rumpukomppeja. Hydrogenin komppeja voi siirtää esimerkiksi Qtractoriin ja Audacityyn sekä muihin äänenmuokkausohjelmiin. Hydrogen on saatavilla Linux-alustalle, ja sen on kehittänyt Alessandro Cominu.


title: Paloma San Basilio

text: Paloma San Basilio (22. marraskuuta 1950 Madrid, Espanja) on espanjalainen laulaja, joka tunnetaan kansainvälisesti parhaiten Espanjan edustajana vuoden 1985 Eurovision laulukilpailussa. Hän esitti tuolloin Juan Carlos Calderónin säveltämän kappaleen ”La Fiesta Terminó” ja sijoittui neljänneksitoista 36 pisteellä.


title: Paloma San Basilio

text: San Basilio aloitti musiikkiuransa 1970-luvun puolivälissä, jota ennen hän oli opiskellut filosofiaa, psykologiaa ja balettia. Vuonna 1975 julkaistiin hänen ensimmäinen albuminsa "Sombras". Hän on näytellyt kotimaassaan useissa musikaaleissa, kuten "Evitassa" Madridin Teatro Monumentalissa vuonna 1980. Hän on tehnyt paljon yhteistyötä espanjalais-meksikolaisen oopperalaulaja Plácido Domingon kanssa. Vuonna 2006 San Basilio sai Latin Grammy Award -erikoispalkinnon.


title: Eric Adlercreutz

text: Carl Eric Alfred Adlercreutz (s. 14. joulukuuta 1935 Helsinki) on suomalainen arkkitehti.


title: Eric Adlercreutz

text: Adlercreutz valmistui arkkitehdiksi Teknillisestä korkeakoulusta vuonna 1961. Hän työskenteli Alvar Aallon toimistossa vuosina 1959–1965 ja on myöhemmin osallistunut Aallon töiden laajentamiseen ja uudistamiseen.


title: Eric Adlercreutz

text: Vuosina 1965–1973 Adlercreutzilla oli toimisto ensimmäisen yhtiökumppaninsa Nils-Hinrik Aschanin kanssa. Sen ensimmäisiin töihin kuului Tammisaaren Motel Marine (1965, 1971). Vuodesta 1974 Adlercreutz on työskennellyt perustamassaan arkkitehtitoimistossa A-konsultit. Adlercreutzin toimisto on tehnyt monenlaisia töitä: sekä yhdyskuntasuunnittelua ja kaavoitusta että asuntoja ja julkisia rakennuksia, ja myös niiden restaurointia, kunnostusta ja laajennuksia.


title: Eric Adlercreutz

text: Adlercreutzin suunnittelemiin alueisiin kuuluu Lehtovuoren pientaloalue Helsingin Konalassa ja julkisiin rakennuksiin Länsi-Pasilan kappeli. Adlercreutz on johtanut Viipurin kirjaston kunnostustöitä.


title: Eric Adlercreutz

text: Eric Adlercreutzin puoliso on arkkitehti Gunnel Adlercreutz. Myös heidän poikansa, kansanedustaja Anders Adlercreutz (s. 1970) on arkkitehti.


title: James Larkin

text: James Larkin (lempinimi "Big Jim"; 21. tammikuuta 1876 Liverpool, Englanti – 30. tammikuuta 1947) oli irlantilainen ammattiyhdistysjohtaja ja vallankumouksellinen sosialisti. Hän oli yksi Irlannin työväenpuolueen perustajista vuonna 1912 ja hänet muistetaan varsinkin työtaistelun johtamisesta vuoden 1913 Dublinin suuren työsulun aikana.


title: James Larkin

text: Larkin syntyi Liverpoolissa irlantilaisille vanhemmille ja hänet lähetettiin viisivuotiaana isovanhempiensa luo Irlannin Newryyn, mutta hän palasi vuonna 1885 Englantiin telakkatyöläiseksi. Hän liittyi vuonna 1893 Itsenäiseen työväenpuolueeseen (Independent Labour Party). Larkin nousi maineeseen erään lakon aikana vuonna 1905 ja seuraavana vuonna hänestä tuli telakkatyöläisten ammattiliiton (NUDL) pääjärjestäjä. Hänet lähetettiin vuonna 1907 rekrytointityöhön Belfastiin, jossa telakkatyöläisten järjestäytyminen oli vähäistä. Larkin sai houkuteltua satoja liittymään ammattiliittoon, mutta työnantajien vihamielisyys hänen toimintaansa kohtaan johti liiton jäseniin kohdistuneeseen työsulkuun. Liitto sopi kiistan työnantajien kanssa kuulematta Larkinia ja siirsi hänet seuraavana vuonna Dubliniin, jossa hän sai myös värvättyä paljon uusia jäseniä ja ryhtyi johtamaan useita lakkoja. Larkinin ja englantilaisten ammattiyhdistysjohtajien erimielisyydet johtivat pian siihen, että hänet erotettiin vielä vuoden 1908 aikana NUDL:sta. Hän perusti tällöin irlantilaisille oman keskusammattiliiton, jonka nimeksi tuli Irish Transport and General Workers' Union (ITGWU). Siitä tuli kolmessa vuodessa Irlannin suurin ja jyrkintä linjaa edustanut ammattiliitto.


title: James Larkin

text: Suurikokoisesta ja esiintyjänä taitavasta ”Big Jim” Larkinista tuli työläisten sankari, varsinkin kun ITGWU laajensi tavoiteohjelmansa käsittämään monenlaisia sosiaalisia uudistuksia. Hän perusti vuonna 1911 liitolleen oman viikkolehden ("The Irish Worker"), joka saavutti huomattavan suuren levikin, ja hankki seuraavana vuonna liiton päämajaksi Liberty Hall -talon Dublinissa. Hän myös perusti Irlannin työväenpuolueen vuonna 1912 yhdessä James Connollyn kanssa. Samana vuonna Larkin valittiin myös Dublinin kaupunginvaltuustoon, mutta hänen paikkansa evättiin, sillä hänet oli kaksi vuotta aiemmin tuomittu kavalluksesta (hänet oli tosin vapautettu).


title: James Larkin

text:
Larkin oli tähän mennessä saanut pääosan Dublinin työläisistä liittymään ammattiliittoon lukuun ottamatta muutaman suuren työnantajan työntekijöitä. Vuonna 1913 hänen yrityksensä saada Dublinin raitiotieliikenteestä vastanneen yrityksen (DUTC) työntekijät järjestäytymään johti kuuluisaan Dublinin työsulkuun. Yli neljäsataa työnantajaa perusti yhteisen työnantajaliiton ja julisti kaikkia ITGWU:n jäseniä koskeneen työsulun, joka kohdistui yli 20 000:een työntekijään. Työsulun aikana esiintyi poliisin väkivaltaisuuksia järjestäytyneitä työläisiä kohtaan ja Larkin pidätettiin joksikin aikaa. Larkin ja Connolly perustivat marraskuussa 1913 vapaaehtoisista muodostuneen Irlannin kansalaisarmeijan (ICA) suojelemaan työläisiä poliisin väkivallalta. Työtaistelu synnytti laajoja tukilakkoja Englannissa ja Ison-Britannian työväenliikkeen johtajat katsoivat Larkinin näin tuoneen vallankumouksellisen syndikalismin Britanniaan. Dublinin työtaistelu päättyi tammikuussa 1914 työnantajien voittoon, kun ITGWU:n lakkokassa ehtyi. Liitto ajautui taloudellisiin vaikeuksiin, mutta työtaistelun sivutuotteena perustettu ICA jatkoi toimintaansa.
Ensimmäisen maailmansodan puhjettua Larkin kehotti irlantilaisia olemaan tukematta sotaa. Hän lähti lokakuussa 1914 Yhdysvaltoihin keräämään varoja IGTWU:lle ja jätti liiton johdon Connollyn käsiin. Hänen vierailunsa Amerikassa venähti pitkäksi, ja hän liittyi siellä Yhdysvaltain sosialistiseen puolueeseen sekä Industrial Workers of the World -ammattijärjestöön. Larkin vastusti Yhdysvaltain liittymistä maailmansotaan ja ilmoitti tukevansa lokakuun vallankumousta Venäjällä. Kun hän vuonna 1919 antoi myönteisiä lausuntoja Neuvosto-Venäjästä, hänet erotettiin monien muiden radikaalien vasemmistolaisten mukana sosialistisesta puolueesta, mutta hän kieltäytyi liittymästä uuteen kommunistiseen puolueeseen. Woodrow Wilsonin hallituksen oikeusministeri Alexander Mitchell Palmer pidätytti marraskuussa 1919 niin sanotuissa Palmerin ratsioissa noin 10 000 kommunistiksi tai anarkistiksi epäiltyä, heidän joukossaan myös Larkinin. Seuraavana vuoden toukokuussa hänet tuomittiin viidestä kymmenen vuoden vankeuteen Sing Singin vankilassa. New Yorkin kuvernööriksi tullut Al Smith armahti hänet tammikuussa 1923.


title: James Larkin

text: Vankilasta vapauduttuaan Larkin palasi riemusaatossa Irlantiin, mutta ITGWU:n uusi johtaja William X. O’Brien kieltäytyi luovuttamasta paikkaansa hänelle. Maaliskuussa 1924 Larkin erotettiin radikalisminsa vuoksi kokonaan liitosta. Hän perusti uuden, Worker’s Union of Ireland (WUI) -nimisen ammattiliiton. Hänet valittiin myös Kominternin irlantilaisen osaston johtajaksi ja hän vieraili vuonna 1924 Neuvostoliitossa, mutta ei ollut kovin vakuuttunut kommunistisen järjestelmän saavutuksista. Larkin valittiin vuonna 1927 Irlannin parlamenttiin eli Dáil Éireanniin itsenäisenä vasemmistolaisena, mutta tälläkin kertaa hänen paikkansa evättiin. Hän oli myöhemmin parlamentin jäsenenä vuosina 1937–1938 ja 1943–1944. Muutamaa vuotta ennen kuolemaansa hän liittyi takaisin perustamansa Työväenpuolueen jäseneksi.


title: James Larkin

text: Larkinille pystytettiin vuonna 1977 patsas Dublinin O’Connell Streetille.


title: James Larkin

text: James Larkinin poika James Larkin nuorempi toimi myöhemmin pitkään WUI-ammattiliiton johdossa sekä Työväenpuolueen parlamenttiedustajana.


title: Markku Luolajan-Mikkola

text: Markku Luolajan-Mikkola (s. 1957) on suomalainen sellisti ja musiikinopettaja. Hän on opiskellut sellon soittoa Sibelius-Akatemiassa ja Hollannissa, missä hän opiskeli myös viola da gamban soittamista. Hän opettaa Sibelius-Akatemiassa.


title: Markku Luolajan-Mikkola

text: Luolajan-Mikkola on edistänyt vanhan musiikin, etenkin barokkimusiikin, tuntemusta Suomessa vuosikymmenten ajan. Hän on BRQ Vantaa -festivaalin taiteellinen johtaja. Hänellä on myös oma yritys, joka teettää Kiinassa kohtuuhintaisia barokkisoittimia musiikinopiskelijoiden käyttöön.


title: Markku Luolajan-Mikkola

text: Luolajan-Mikkola on levyttänyt sekä kamarimusiikkia että sooloteoksia.


title: Västerbottenin rykmentti

text: Västerbottenin rykmentti, I 19, I XIX, I 20 ja I 20/Fo 61 () oli Ruotsin puolustusvoimien jalkaväkijoukko, joka palveli eri muodoissa vuosien 1624 ja 2000 välissä. Rykmentti sijaitsi Uumajan varuskunnassa Uumajassa, Västerbottenissa.


title: Mihail Larionov

text: Mihail Fjodorovitš Larionov (; 3. kesäkuuta 1881 Tiraspol, Venäjän keisarikunta – 10. toukokuuta 1964 Fontenay-aux-Roses, Ranska) oli venäläinen avant-garde-taidemaalari.


title: Mihail Larionov

text: Larionov syntyi Tiraspolissa lähellä Odessaa Venäjän keisarikunnassa. Vuonna 1989 hän aloitti opinnot Moskovan maalaus-, veisto- ja rakennustaiteen opistossa Isaak Levitanin ja Valentin Serovin alaisuudessa. Hänet erotettiin kolme kertaa liian radikaalien näkemystensä vuoksi. Vuonna 1900 hän tapasi Natalja Gontšarovan, jonka kanssa hän solmi elinikäisen suhteen.


title: Mihail Larionov

text: Vuodesta 1902 alkaen hänen tyylinsä oli impressionismi. Vierailtuaan Pariisissa vuonna 1906 hän siirtyi kohti Jälki-impressionismia ja sen jälkeen kohti uusprimitiivistä tyyliä, joka oli kehittynyt venäläisistä niinipuupiirroksista. Vuonna 1908 hän järjesti Moskovassa näyttelyn "Kultainen talja", jossa esiteltiin kansainvälisten avant-garde-taiteilijoiden, kuten Henri Matissen, André Derainin, Georges Braquen, Paul Gauguinin ja Vincent van Goghin, maalauksia. Muut hänen pitämänsä yhteisnäyttelyt esittelivät Vladimir Tatlinin, Marc Chagallin ja Kazimir Malevitšin teoksia.


title: Mihail Larionov

text: Larionov oli kahden merkittävän venäläisen taiteilijaryhmän, Ruutusotamiehen (1909–1911) ja radikaalimman Aasinhännän, perustajajäseniä, ja hän antoi molemmille nimen. Hänen ensimmäinen yksityisnäyttelynsä oli yhden päivän mittainen Moskovassa vuonna 1911. Georgialainen taiteilija Niko Pirosmani vaikutti Larionoviin.


title: Mihail Larionov

text: Vuonna 1913 Larionov perusti rayonismin, joka oli ensimmäinen lähes abstrakti taidesuuntaus Venäjällä. Hän piti yhden miehen esityksen Omega-työpajassa. Vuonna 1915 hän jätti Venäjän ja työskenteli Pariisissa Sergei Djagilevin Ballets russes -seurueen produktioissa. Hän vietti loppuelämänsä Ranskassa, ja hän ja Gotšarova saivat Ranskan kansalaisuuden vuonna 1939. Hän kuoli 82-vuotiaana Pariisin esikaupungissa Fontenay-aux-Rosesissa.


title: Jordan Szwarz

text: Jordan Szwarz (s. 7. kesäkuuta 1990 Winnipeg, Manitoba, Kanada) on kanadalainen jääkiekkoilija, joka siirtyi kaudeksi 2016–2017 AHL-joukkue Providence Bruinasiin. NHL-seura Phoenix Coyotes varasi Szwarzin NHL:ään vuonna 2008 neljännellä kierroksella. Coyotesissa hän on pelannut 35 NHL-ottelua.


title: Jordan Szwarz

text: Szwarz pelasi vuosina 2007–2011 OHL-joukkue Saginaw Spiritissä. Lähtiessään joukkueesta hän oli sen historian kolmanneksi paras pistemies 204 pisteellään.


title: Jordan Szwarz

text: Szwarz pelasi ensimmäisen ammattilaisottelunsa kaudella 2009–2010 AHL-joukkue San Antonio Rampagen paidassa.


title: Jordan Szwarz

text: Szwarz teki NHL-debyyttinsä 29. lokakuuta 2013 pelatessaan kahdeksan minuuttia ja 16 sekuntia 3–1 voitossa Los Angeles Kingsiä vastaan. Hän teki ensimmäisen maalinsa seuraavassa ottelussaan 31. lokakuuta Nashville Predatorsia vastaan. Szwarz pelasi kaudella 2013–2014 lopulta 26 NHL-ottelua. Farmiseura Portland Piratesissa hän toimi joukkueen kapteenina. Kauden jälkeen Szwarz allekirjoitti Coyotesin kanssa kaksivuotisen jatkosopimuksen.


title: Jordan Szwarz

text: Szwarz pelasi kaudella 2014–2015 yhdeksän NHL-ottelua ja 45 AHL-ottelua. Seuraavalla kaudella hän oli koko kauden Coyotesin farmijoukkueessa toimineessa Springfield Falconsissa. Seuraavaksi kaudeksi hän siirtyi AHL-joukkue Providence Bruinsiin.


title: Mobile Equipment Identifier

text: Mobile Equipment Identifier (MEID) on mobiililaitteissa käytettävä yksilöllinen, elektroninen sarjanumero. Se ilmoitetaan joko desimaalilukuna (MEID DEC) tai heksadesimaalilukuna (MEID HEX).


title: Integrated Circuit Card ID

text: Integrated Circuit Card ID (ICCID) on 19-20 merkkiä pitkä yksilöllinen tunnistekoodi. Koodi on tallennettu SIM-kortille ja toisinaan myös kaiverrettu tai tulostettu sen pinnalle. Koodin saa yleensä esille laitteen (suojaus)asetuksista.


title: Roberta

text: Roberta () on vuonna 1935 ensi-iltansa saanut William A. Seiterin ohjaama yhdysvaltalainen musikaalikomediaelokuva, jonka pääosissa ovat Irene Dunne, Fred Astaire ja Ginger Rogers. Sivurooleissa ovat muun muassa Randolph Scott ja Helen Westley. "Roberta" on Rogersin ja Astairen kolmas yhteinen elokuvamusikaali. "Roberta" kertoo jalkapalloilijasta, joka perii elegantin pariisilaisen muotitalon.


title: Roberta

text: "Roberta" perustuu Jerome Kernin ja Otto Harbachin "Roberta"-musikaaliin, jota esitettiin Broadwaylla vuodet 1933–1934. Broadway-musikaali perustuu Alice Duer Millerin romaaniin "Gowns by Roberta" (1933). Ilmestyessään "Roberta" oli suuri menestys.


title: Roberta

text: "Robertaan" otettiin mukaan Broadway-musikaalista kappaleet "Yesterdays", "Let’s Begin", "Smoke Gets in Your Eyes" ja "I’ll Be Hard to Handle". Elokuvaversiosta jätettiin pois musikaalin kappaleet "The Touch of Your Hand", "Something Had To Happen" ja "You’re Devastating", jotka kuitenkin lisättiin taustamusiikiksi. Elokuvaversioon lisättiin kappaleet "I Won’t Dance" ja "Lovely to Look At", jotka molemmat sijoittuivat Yhdysvaltain myyntilistojen kärkeen vuonna 1935. "Lovely to Look At" oli ehdolla parhaan laulun Oscar-palkintoon vuonna 1936.


title: Roberta

text: Jalkapalloilija John Kent (Randolph Scott) lähtee Pariisiin ystävänsä Huckleberry "Huck" Hainesin (Fred Astaire) ja tämän "Wabash Indianians" () -tanssiorkesterin kanssa. Alexander Voyda (Luis Alberni) on varannut tanssiorkesterin, mutta peruuttaa heidän keikkansa; Voyda tajuaa, että muusikot eivät olekaan hänen odottamiaan intiaaneja, vaan tavallisia amerikkalaisia.


title: Roberta

text: Kaivatessaan apua John kääntyy hänen Minnie-tätinsä (Helen Westley) puoleen. Minnie-täti omistaa elegantin "Roberta"-muotitalon. Siellä ollessaan John tapaa tätinsä avustajan, Stephanien (Irene Dunne), johon hän nopeasti rakastuu. Samaan aikaan Huck yllättäen törmää erääseen henkilöön, jonka hän tuntee erittäin hyvin. "Robertan" temperamenttinen asiakas "kreivitär Scharwenka" sattuu olemaan Huckin kotikaupungista kotoisin oleva hänen rakastettunsa Lizzie Gatz (Ginger Rogers). Lizzie saa Huckin tanssiorkesterille sopimuksen yökerhoon, missä Lizzie työskentelee viihdyttäjänä.


title: Roberta

text: Johnia vaivaa kaksi asiaa. Yksi niistä on venäläinen syrjäytetty prinssi ja nykyinen ovimies Ladislaw (Victor Varconi), joka näyttää olevan myös kiinnostunut Stephaniesta. Toinen on hänen hienosteleva ja itsekeskeinen naisystävänsä Sophie (Claire Dodd), jonka John oli jättänyt Yhdysvaltoihin riidan päätteeksi. Kun Minnie-täti kuolee yllättäen ilman testamenttia, John perii muotitalon. John ei tiedä mitään naisten muodista, joten hän suostuttelee Stephanien jäämään hänen liikekumppaniksi.


title: Roberta

text: Sophie saapuu Pariisiin, kun hän saa kuulla Johnin perinnöstä. Hän menee muotitaloon etsimään mekkoa, mutta hylkää kaikki Stephanien näyttämät ehdotukset. Huck suostuttelee Sophieta valitsemaan puvun, jonka John oli määrännyt poistettavaksi valikoimasta pitäen sitä liian vulgaarina. Kun John näkee Sophien puvussa, he riitelevät viimeisen kerran.


title: Roberta

text: John paheksuu Stephanieta puvun myymistä Sophielle, minkä johdosta Stephanie ottaa lopputilin. "Roberta"-muotitalo oli laitettu osalliseksi viikon sisällä tapahtuvaan muotinäytökseen, ja Huck ottaa työkseen suunnitella malliston. Kuten arvata saattaa, Huckin luomukset valmistuvat huonoin tuloksin. Kun Stephanie näkee Huckin kammottavat luomukset, hänet suostutellaan palaamaan "Robertaan" ja pelastamaan muotitalon maineen.


title: Roberta

text: Muotinäytös on menestys Huckin, Lizzien ja tanssiorkesterin avun ansiosta. Muotinäytöksessä John kuulee sattumalta, että Stephanie ja Ladislaw ovat lähdössä Pariisista. John olettaa, että he ovat avioituneet. Myöhemmin John onnittelee Stephanieta hänen tulemisestaan prinsessaksi. Stephanie kertoo Johnille, että Ladislaw on pelkästään hänen serkkunsa, ja että prinsessan titteli on ollut hänellä syntymästään asti. Tämän jälkeen Johnista ja Stephaniesta tulee rakastavaiset; Huck ja Lizzie ovat myös päätyneet yhteen ja päättävät avioitua.Alkuperäinen Jerome Kernin ja Otto Harbachin "Roberta"-musikaali sai Broadwayn New Amsterdam Theatressa ensi-illan 18. marraskuuta 1933. Musikaalissa Bob Hope näytteli Huckia, Tamara Drasin Stephanieta ja Lyda Roberti Lizzietä. "Roberta" suljettiin 295:n esityksen jälkeen 21. heinäkuuta 1934. "Roberta" jäi Jerome Kernin viimeiseksi Broadway-musikaaliksi.


title: Roberta

text: RKO Radio Pictures osti musikaalin elokuvaoikeudet 65 000 dollarilla. "Robertan" tuotanto alkoi 26. marraskuuta vuonna 1934 ja päättyi 21. tammikuuta vuonna 1935. Elokuvan budjettina oli 610 000 dollaria, ja sen tuotti RKO Radio Pictures -yhtiö. RKO oli lainannut Randolph Scottia Paramount Picturesilta "Robertaan", ja elokuva on Lucille Ballin ensiesiintyminen RKO:n elokuvassa.


title: Roberta

text: "Robertan" Yhdysvaltain ensi-ilta oli New Yorkissa 7. maaliskuuta vuonna 1935, jonka jälkeen elokuva sai maanlaajuisen ensi-iltansa seuraavana päivänä 8. maaliskuuta. Suomessa elokuva sai teatteriensi-iltansa 26. tammikuuta vuonna 1936. Yhdysvalloissa elokuvan levittäjänä oli elokuvan tuotantoyhtiö RKO.


title: Roberta

text: Ilmestyessään "Roberta" oli suuri menestys tuottaen Yhdysvalloissa ja Kanadassa 1 467 000 dollaria. Ulkomailla elokuva tuotti lisäksi 868 000 dollarin lipputulot. Yhteensä "Roberta" tuotti maailmanlaajuisesti 2 335 000 dollarin lipputulot, ja toi RKO:lle 770 000 dollarin voitot.


title: Roberta

text: "Roberta" sai ilmestyessään kriitikoilta myönteisen vastaanoton. Rotten Tomatoes -sivuston mukaan kriitikoiden arvosteluista 80 prosenttia on myönteisiä perustuen viiteen arvosteluun.


title: Roberta

text: Vuonna 2006 "Roberta" oli ehdokkaana Satellite-palkintoon parhaasta klassikkoelokuvan DVD-julkaisusta.


title: Roberta

text: Vuonna 1952 RKO myi "Robertan" elokuvaoikeudet Metro-Goldwyn-Mayerille, joka teki "Robertasta" uusintaversion nimellä "Elä elämäsi hymyillen". Elokuvan ohjasi Mervyn LeRoy, ja sen pääosissa ovat Kathryn Grayson, Red Skelton ja Howard Keel.


title: Roberta

text: "Robertasta" on tehty myös kaksi samannimistä televisioelokuvaa: vuonna 1958 ilmestynyt "Roberta" ja vuonna 1969 ilmestynyt "Roberta". Molemmissa televisioelokuvissa Bob Hope uusii Huckleberry "Huck" Hainesin roolin, jota hän oli näytellyt alkuperäisessä "Roberta"-musikaalissa.


title: Roberta

text: Muun muassa Metro-Goldwyn-Mayer ja Warner Bros. ovat julkaisseet "Robertasta" VHS- ja DVD-julkaisuja. Elokuva julkaistiin ensimmäisen kerran VHS:nä vuonna 1991 ja DVD:nä 24. lokakuuta vuonna 2006.


title: Aristarh Lentulov

text: Aristarh Vasiljevitš Lentulov (; 16. tammikuuta 1882 Tšornaja Pjatina, Penzan kuvernementti – 15. huhtikuuta 1943 Moskova) oli merkittävä venäläinen kubismivaikutteinen avantgarde-taiteilija, joka teki myös teatterilavastuksia.


title: Aristarh Lentulov

text: Aristarh Lentulov syntyi Tšornaja Pjatinassa lähellä Nižni Lomovia Penzan kuvernementissa maalaispapin perheeseen. Hän opiskeli taidetta Penzan ja Kiovan taidekoulussa vuosina 1897–1905 ja sen jälkeen Dmitri Kardovskin yksityisateljeessa Pietarissa vuonna 1906.


title: Aristarh Lentulov

text: Hän asui Moskovassa vuodesta 1909 alkaen ja oli yksi Ruutusotamies-nimisen avantgardistisen taiteilijaseuran perustajista. Tämä seura toimi aktiivisesti hajoamiseensa saakka vuoteen 1916 asti.


title: Aristarh Lentulov

text: Vuosina 1910–1911 Lentulov opiskeli Pariisissa Henri Le Fauconnier’n ateljeessa ja Académie de La Palette -akatemiassa. Siellä ollessaan hän tutustui ajan ranskalaisiin maalareihin, kuten Albert Gleizes, Jean Metzinger, Fernand Léger ja Robert Delaunay, ja imettyään fauvistisia ja kubistisia periaatteita hän kehitti oman uniikin värikylläisen maalaustyylinsä. Myöhemmin palattuaan Venäjälle hänestä tuli venäläisen futurismin ja erityisesti kubo-futurismin tärkein vaikuttaja. Sekä Wassily Kandinsky että Kazimir Malevitš saivat vaikutteita häneltä.


title: Aristarh Lentulov

text: Lentulov muodosti myös toisen ryhmän yhdessä Vladimir Majakovskin ja Kazimir Malevitšin kanssa, nimeltään "Nykypäivän lubok". He tuottivat satiirista, Saksan ja Itävallan vastaista taidetta. Taide sai vaikutteita venäläisestä kansanperinteestä ja lubokeista. Lentulovin oma taide sai paljon paljon vaikutteita perinteisestä venäläisestä arkkitehtuurista kuten myös kansanarkkitehtuurista.


title: Aristarh Lentulov

text: Venjän vallankumousta edeltävänä aikana Lentulov oli aktiivisesti mukana myös monissa teatteriproduktioissa, tehden muun muassa lavasteet Aleksandr Skrjabinin sinfoniseen runoelmaan "Prometeus, tulen runoelma"


title: Aristarh Lentulov

text: Vuonna 1928 Lentulov tuli mukaan Moskovan taiteilijaseuraan, johon entiset Ruutusotamies-ryhmän taiteilijat liittyivät. Hänestä tuli seuran puheenjohtaja ja hän alkoi myös opettaa VHUTEMASissa.


title: Aristarh Lentulov

text: Lentulov kuoli Moskovassa ja hänet haudattiin Vagankovon hautausmaalle.


title: Electronic Serial Number

text: Electronic Serial Number (ESN) on mobiililaitteessa käytettävä yksilöllinen, elektroninen sarjanumero. Esimerkiksi IMEI ja MEID ovat tällaisia tunnisteita.


title: Matthew Irwin

text: Matt Irwin (s. 29. marraskuuta 1987 Brentwood Bay, British Columbia, Kanada) on kanadalainen jääkiekkoilija, joka pelaa puolustajana NHL-joukkue Boston Bruinsin organisaatiossa.


title: Matthew Irwin

text: Irwin valittiin BCHL:n parhaaksi puolustajaksi kahtena vuotena peräkkäin 2007 ja 2008, kun hän pelasi Nanaimo Clippersissä.


title: Matthew Irwin

text: Irwin teki kahden ensimmäisen ammattilaiskautensa aikana 73 pistettä Worcester Sharksissa, jonka jälkeen San Jose Sharks teki hänen kanssaan sopimuksen kärsiessään Jason Demersin ja Brent Burnsin loukkaantumisista.


title: Matthew Irwin

text: Irwin teki ensimmäisen NHL-maalinsa 26. tammikuuta 2013 Colorado Avalanchea vastaan. Irwin pelasi ensimmäisellä NHL-kaudellaan 38 ottelua, joissa teki kuusi maalia ja 12 pistettä. Hän laukoi keskimäärin 2.1 kertaa maalia kohti per ottelu, mikä oli eniten kaikista tulokaspuolustajista.


title: Matthew Irwin

text: 3. huhtikuuta 2013 Irwin teki kaksivuotisen jatkosopimuksen Sharksin kanssa.


title: Chicagon koulu

text: Chicagon koulu oli Yhdysvaltain Chicagon kaupungissa vuosina 1880–1900 vallinnut arkkitehtuurin koulukunta. Chicagon koulun arkkitehtuurin tunnusmerkkejä ovat teräsrunkorakenne sekä ilmeeltään yksinkertainen muotokieli, joka kuvastaa rakennuksen konstruktiota ja funktiota. Chicagon koululla oli suuri vaikutus moderniin yhdysvaltalaiseen pilvenpiirtäjäarkkitehtuuriin.


title: Chicagon koulu

text: Chicagon koulu sai alkunsa vuoden 1871 Chicagon palosta, jossa koko kaupunki käytännössä tuhoutui ja jouduttiin rakentamaan uudelleen. Uudelleenrakennuksessa taloista tehtiin vähemmän koristeelliset ja siten halvemmat kuin New Yorkissa, jonka korkeissa rakennuksissa suosittiin raskaita ja historistisia julkisivuja. Myös paloturvallisuus otettiin Chicagossa entistä paremmin huomioon siten, että metallirunko tehtiin bessemerteräksestä, joka oli verhottu reikätiilillä.


title: Chicagon koulu

text: Chicagon koulun tunnettuja edustajia ovat Louis Henry Sullivan, Henry Richardson, William Holabird, Martin Roche ja Daniel Burnham. Sullivanin rakennuksissa pohjakerros ja toinen kerros suurine ikkunoineen muodostivat jalustan ja myymäläosan, joiden yläpuolella oli pääkerrosten muodostama yhdenmukainen toimistotilojen ruudukko. Kaikkein ylinnä oli teknisiin tarkoituksiin tehty, lähes suljettu kerros. Sullivanin koristelu oli säästeliästä, ja hän käytti suuria lasipintoja. Sullivanin motosta "muoto seuraa funktiota" tuli vähitellen koko modernin arkkitehtuurin tunnuslause. Chicagosta tuli myös 1900-luvun vaihteessa maailman modernin arkkitehtuurin keskus.


title: Nathanael Gerhard af Schultén

text: Nathanael Gerhard af Schulten (29. lokakuuta 1750 Nauvo – 4. kesäkuuta 1825 Turku) oli sota-akatemian professori ja senaattori.


title: Nathanael Gerhard af Schultén

text: Af Schulténin vanhemmat olivat Turun Akatemian ruotsalaissyntyinen lakitieteen professori Samuel Schultén ja Maria Palander. Hän valmistui maisteriksi Turussa 1772 ja tuli tähtitieteen dosentiksi 1773, Turun akatemian vt. fysiikan professori hänestä tuli joksikin aikaa vuonna 1777. Af Schutén nimitettiin professoriksi Ruotsin armeijan laivastoon 1779 (fyysisesti Viaporiin) ja Ruotsin Karlbergin sota-akatemian professoriksi 1792. Armeijan laivaston everstiksi hän yleni 1808, samoin kuin merenmittausosaston päälliköksi ja luotsilaitoksen ylijohtajaksi. Kanslianeuvoksen arvo af Schulténille myönnettiin 1805 ja hänet aateloitiin Ruotsissa 1809. Af Schultén suoritti kolmiomittauksia Pohjanlahden rannikolla Ahvenanmaalta Tornioon saakka. Hän oli Ruotsin tiedeakatemian jäsen vuodesta 1789 ja julkaisi sen toimittamissa julkaisusarjoissa tutkimuksia paikanmäärityksistä ja hydrografiasta. Af Schultén julkaisi myös matematiikan, mekaniikan ja tähtitieteen oppikirjoja. Af Schultén muutti takaisin Suomeen 1813 ja seuraavana vuonna hänestä tuli hallituskonseljin eli Senaatin talousosaston jäsen ja sen kirkollistoimituskunnan päällikkö sekä 1816 koskenperkaustoimikunnan jäsen ja luotsi- ja majakkalaitoksen tarkastaja. Tehtävistään af Schultén erosi 1822. Edellisenä vuonna hänelle oli myönnetty todellisen valtioneuvoksen arvo.


title: Nathanael Gerhard af Schultén

text: Af Schulténin puoliso vuodesta 1789 oli Jacobina Theodora Finckenberg (k. 1828). Heidän poikansa oli Turun Akatemian ja sittemmin Helsingin yliopiston matematiikan professori Nathanael Gerhard af Schulten (nuorempi).


Nykykreikka


title: Nykykreikka

text: Nykykreikan kielellä eli (nyky)kreikalla ( tai Νεοελληνική γλώσσα, "Neoellinikí glóssa") viitataan kreikan kielen muotoihin ja -murteisiin, joita puhutaan nykyaikana pääasiassa Kreikassa ja Kyproksella.


title: Nykykreikka

text:
Nykykreikka on kehittynyt muinaiskreikasta ja keskiajan kreikasta luonnollisen kehityksen kautta. Tavallisesti kreikan kielen ”modernin” aikakauden katsotaan alkavan Bysantin valtakunnan kukistumisesta vuonna 1453. Selvää kielellistä rajaa ei tapahtuman seurauksena kuitenkaan voida tehdä, sillä monet luonteenomaiset, modernit kielen piirteet syntyivät jo vuosisatoja aiemmin. Bysanttilaisen ajan päättyminen rikkoi kuitenkin lopullisesti yhteyden, joskin tuossa vaiheessa jo hyvin heikon sellaisen, muinaiskreikassa pitäytyneen kirjakielen ja puhekielen välillä.
Osmanivallan aikana 1500–1700-luvuilla Kreikan ortodoksinen kirkko käytti yhä Uuden testamentin kreikkaa, ja klassista kreikkaa opetettiin yleisesti Länsi-Euroopan yliopistoissa. Aikakauden kansanomaista kreikkaa ei kuitenkaan kirjoitettu missään. Kirjakielen kehitys alkoi 1700–1800-lukujen taitteessa kansallisen heräämisen myötä, hieman ennen Kreikan itsenäistymistä. Ensimmäisenä kehitettiin kirjakieli "katharévousa", joka ammensi klassisesta kreikasta ja yritti palauttaa kielen vuosisatojen takaiseen asuunsa. Sen ideoijana pidetään vuonna 1833 kuollutta kreikkalaista nationalistijohtaja Adamántios Koraísia. Myöhemmin sen rinnalle kehitettiin enemmän nykyistä puhekieltä muistuttava "dimotikí"-kirjakieli. Ensimmäisen vakavamieliseksi tarkoitetun kirjan dimotikí-kreikaksi kirjoitti Giánnis Psycháris vuonna 1888.


title: Nykykreikka

text: Kreikassa käytiin katharévousan ja dimotikín kannattajien välillä 1800-luvulta aina 1900-luvun jälkimmäiselle puoliskolle saakka ankariakin kiistoja, jotka tunnetaan Kreikan kielikiistana. Kirjakielen valinnasta tuli vahvasti poliittisesti värittynyt kysymys, ja yleensä oikeisto ja konservatiivit kannattivat katharévousaa, vasemmisto ja liberaalit dimotikía. Eri aikoina kumpikin vahvistettiin vuorollaan useita kertoja viralliseksi normiksi. Katharévousa oli Kreikan virallisena kielenä viimeksi sotilasjuntan hallitessa vuosina 1967–1974. Sotilasjuntan kaatumisen jälkeen dimotikí on vakiinnuttanut asemansa "de facto" -kirjakielenä, ja se on myös median ja koulujen kieli. Monet konservatiivit kannattavat kuitenkin yhä katharévousan käyttöä, ja sitä käytetään edelleen myös joissakin hallinnollisissa ja juhlallisissa yhteyksissä. Katharévousaa käyttävät myös jotkut kirjailijat, mutta enimmäkseen kaunokirjallisuuden kielenäkin on jo kauan käytetty dimotikía.


title: Nykykreikka

text: Nykyisin kreikan puhujia on maailmassa noin . Kieltä puhuu Kreikassa noin 10,7 miljoonaa ihmistä ja Kyproksella noin 1,1 miljoonaa ihmistä. Sekä Kreikassa että Kyproksen tasavallassa kreikka on virallinen kieli. Lisäksi kreikkaa puhutaan jonkin verran muun muassa Albaniassa (noin ihmistä), Italiassa ja Turkissa sekä kreikkalaisissa maahanmuuttajayhteisöissä (nk. kreikkalaisten diaspora) Yhdysvalloissa, Australiassa ja muissa maissa. Kreikka on myös yksi Euroopan unionin virallisista kielistä.


title: Nykykreikka

text: Nykykreikan kieli poikkeaa merkittävästi ääntämiseltään muinaiskreikasta. Nykykreikassa on ainoastaan viisi vokaaliäännettä muinaiskreikan monimuotoisten vokaalikorkeuksien ja -pituuksien sekä useiden diftongien asemasta.


title: Nykykreikka

text: Nykykreikassa on konsonanteista paljon soinnillisia ja soinnittomia frikatiiveja, kun taas muinaiskreikassa esiintyy paljon aspiroituja, soinnittomia klusiileja. Vokaalien lyhyiden ja pitkien muotojen ero ei ole säilynyt nykykreikassa. Konsonanttien lyhyiden ja pitkien muotojen eli geminaattojen ero on säilynyt vain joissakin murteissa.


title: Nykykreikka

text: Nykykreikkaa kirjoitetaan muinaiskreikan tavoin kreikkalaisella kirjaimistolla, jossa on 24 kirjainta ja jokaisella kirjaimella iso ja pieni muoto. Poikkeuksena on kirjain sigma, jolla on myös erillinen sananloppuinen muoto. Kreikassa esiintyy sekä historiallista että foneettista oikeinkirjoitusta, jossa historiallista kirjoitusasua käytetään, mikäli se sopii moderniin ääntämiseen. Foneemien ja grafeemien välinen vastaavuus on pääosin yksikäsitteistä, mutta monet vokaaleista voidaan ääntää monella eri tavalla. Lukeminen on yleensä huomattavasti helpompaa kuin lausuminen.


title: Nykykreikka

text: Kirjoitetussa kielessä käytetään monotonista ortografiaa, jossa on kaksi diakriittistä merkkiä, akuuttiaksentti ( ´ ), joka kertoo sananpainon, sekä treema ( ¨ ), jolla peräkkäisten vokaalien merkitään kuuluvan eri tavuihin. Lukuisia muita, niin kutsutun polytonisen ortografian mukaisia diakriittisiä merkkejä käytettiin vuoteen 1982 saakka, kunnes ne jätettiin virallisesti pois kreikan oikeinkirjoituksesta, sillä niillä ei ole ollut merkitystä ääntämisen kannalta antiikin ajan jälkeen. Monotonista ortografiaa käytetään kaikissa virallisissa tahoissa, kouluissa sekä jokapäiväisessä arkikielessä Kreikassa. Polytonista ortografiaa käytetään – kielen vanhojen muotojen ohella – myös akateemisissa ja kaunokirjallisissa yhteyksissä sekä konservatiivisten tahojen keskuudessa erityisesti katharévousaa mutta myös dimotikía käytettäessä. Muun muassa Kreikan ortodoksinen kirkko käyttää polytonista ortografiaa, ja on myös vaatinut sen käyttämistä virallisena oikeinkirjoituksena.


title: Nykykreikka

text: Kreikan vokaalikirjaimet ääntämisineen ovat:〈α〉/a/,〈ε〉/e/,〈η〉/i/,〈ι〉/i/,〈ο〉/o/,〈υ〉/i/ ja〈ω〉/o/. Kreikassa käytetään myös vokaaliyhdistelmiä, jotka ovat foneettisesti monoftongeja:〈αι〉/e/,〈ει〉/i/,〈οι〉/i/,〈ου〉/u/ ja〈υι〉/i/. Kolme kirjainyhdistelmää〈αυ〉,〈ευ〉ja〈ηυ〉äännetään  /av/, /ev/ ja /iv/, mutta ennen soinnittomia konsonantteja ne äännetään vastaavasti /af/, /ef/ ja /if/.


title: Nykykreikka

text: Kreikan kirjaimet〈β〉ja〈δ〉äännetään /v/ ja /ð/. Kirjain〈γ〉äännetään tavallisesti /ɣ/, mutta ennen välistä tai suppeaa etuvokaalia se äännetään [ʝ] (tai [ʑ] ja [ʒ] joissakin murteissa, kuten Kreetan ja Mánin murteissa). Kuitenkin, ennen välistä tai suppeaa takavokaalia se äännetään taaempaa niin kuin velaarit tavallisesti; velaarisen [ɣ] ja uvulaarisen [ʁ] väliltä (merkitään ɣ̄).


title: Nykykreikka

text: Kirjaimet〈θ〉,〈φ〉ja〈χ〉äännetään järjestyksessä /θ/, /f/ ja /x/. Kirjain〈χ〉äännetään ennen välistä tai suppeaa etuvokaalia [ç] (tai [ɕ] ja [ʃ] joissakin murteissa) ja ennen keskistä tai suppeaa takavokaalia tavallisimmin postvelaarina [x̱]. Kirjain〈ξ〉vastaa äännettä /ks/ ja〈ψ〉äännettä /ps/.


title: Nykykreikka

text: Kirjainyhdistelmät〈γγ〉ja〈γκ〉 äännetään useimmin arkikielessä [ɡ], mutta [ɟ] ennen etuvokaaleita /e/ ja /i/, ja yleensä [ɡ̄] ennen takavokaaleita /o/ ja /u/. Kun näitä kirjainyhdistelmiä edeltää vokaali, ne äännetään [ŋɡ] ja [ɲɟ] ennen etuvokaaleita /e/ ja /i/ ja [ŋ̄ɡ̄] ennen takavokaaleita /o/ ja /u/. Kirjainyhdistelmä〈γγ〉voidaan ääntää [ŋɣ] joissakin sanoissa ([ɲj] ennen etuvokaaleita ja [ŋ̄ɣ̄] ennen takavokaaleita). Ääntäminen [ŋk] kirjainyhdistelmälle〈γκ〉on hyvin harvinainen, mutta sitä esiintyy oppineessa puheessa; yleensä ääntäminen [ŋk] esiintyy ainoastaan kirjainyhdistelmässä〈γκτ〉.


title: Nykykreikka

text: Kreikka on pitkälti synteettinen kieli. Se on toinen kahdesta indo-eurooppalaisesta kielestä, jossa on säilynyt synteettinen passiivi; toinen on albanian kieli.


title: Nykykreikka

text: Merkillepantavimpia muutoksia kieliopissa verrattuna muinaiskreikkaan ovat:Suurin osa kreikan murteista on kehittynyt koinee-kreikasta, lukuun ottamatta joitakin suoraan vanhemmista muinaiskreikan muodoista kehittyneita murteita, kuten tsakonián murretta.Nykykreikan päämurrealueita nykyisen Kreikan ja Kyproksen alueilla on neljätoista:Lisäksi kreikan murteisiin lukeutuvat seuraavat kaukaisemmat muodot, jotka ovat hyvin erilaisia muihin kreikan murteisiin verrattuna johtuen niiden pitkästä eristyksestä muuhun kreikkaan nähden, sekä naapurikielten vaikutuksesta:


title: Constance Markievicz

text: Constance Georgine Markievicz (myös muodossa "Markiewicz", o.s. Gore-Booth; 4. helmikuuta 1868 Lontoo, Iso-Britannia – 15. heinäkuuta 1927 Dublin, Irlanti) oli irlantilainen kreivitär ja radikaali nationalistinen poliitikko. Hänet valittiin vuonna 1918 ensimmäisenä naisena Ison-Britannian parlamenttiin, tosin muiden Sinn Féin -puolueen edustajien tavoin hän kieltäytyi ottamasta edustajanpaikkaansa vastaan.


title: Constance Markievicz

text: Constance kuului Gore-Boothin sukuun, joka edusti Irlannin englantilaistaustaista ja protestanttista aatelia. Hänen isänsä oli Sir Henry Gore-Booth, joka omisti merkittävän Lissadellin tilan Irlannin Sligossa. Constancen sisar Eva Gore-Booth oli tunnettu suffragetti. Constance esiteltiin vuonna 1887 kuningatar Viktorian hoville, ja hän opiskeli vuodesta 1893 alkaen Lontoon Slade School of Art -taidekoulussa. Oleskellessaan myöhemmin Pariisissa hän tutustui puolalaiseen kreivi Casimir Dunin-Markievicziin ja meni tämän kanssa naimisiin vuonna 1900. Pariskunta asui vuodesta 1903 Dublinissa Irlannissa, jossa Constancen mielenkiinto alkoi suuntautua Irlannin politiikkaan. Hän joutui eroon puolisostaan ensimmäisen maailmansodan puhjettua, jolloin kreivi Markievicz lähti sotakirjeenvaihtajaksi Balkanille.


title: Constance Markievicz

text:
Markievicz liittyi vuonna 1908 Sinn Féiniin sekä Inghinidhe na hÉireann (Irlannin tyttäret) -nimiseen militanttiin nationalistiseen naisjärjestöön. Seuraavana vuonna hän perusti Na Fianna Éireannin, partioliikettä muistuttaneen järjestön, jonka todellinen tarkoitus oli kouluttaa nuorista pojista taistelijoita itsenäisyysliikettä varten. Hän läheni myös James Larkinin ja James Connollyn johtamaa työväenliikettä, ja osallistui vuoden 1913 Dublinin suuren työsulun aikana työtaisteluun liittyneiden työläisten perheiden muonittamiseen. Markievicz oli mukana myös Irlannin kansalaisarmeijan (ICA) perustamisessa. Hänet pidätettiin ensimmäisen kerran vuonna 1911 osallistumisesta kuningas Yrjö V:n vastaiseen mielenosoitukseen.
Markievicz otti huhtikuussa 1916 osaa Irlannin pääsiäiskapinaan. Hän toimi kapinaviikon aikana Michael Mallinin lähimpänä alaisena tämän komentopaikalla Dublinin St. Stephen’s Greenin luona ja osallistui myös taisteluihin. Kapinaan osallistui muitakin naisia, mutta Markievicz oli ainoa nainen, joka joutui kapinan kukistamisen jälkeen sotaoikeuteen. Hänet tuomittiin 4. toukokuuta pidetyssä istunnossa kuolemaan, mutta tuomio lievennettiin hänen sukupuolensa vuoksi elinikäiseksi pakkotyöksi. Markievicz vietti lopulta vankilassa vain 13 kuukautta, kunnes vapautui yleisellä armahduksella kesäkuussa 1917. Hänet tosin vangittiin pian uudestaan hänen yllytettyään irlantilaisia vastustamaan asevelvollisuuskutsuntoja. Ollessaan vielä vankilassa hänet valittiin joulukuun 1918 parlamenttivaaleissa parlamentin alahuoneeseen Dublinin St Patrick'sin vaalipiirin edustajana. Hän oli ensimmäinen Britannian parlamenttiin valittu nainen, mutta muiden Sinn Féinin edustajien tavoin hän ei ottanut paikkaansa vastaan, sillä he kieltäytyivät vannomasta uskollisuudenvalaa Englannin kuninkaalle. Parlamentti oli hieman aiemmin hyväksynyt lain naisten äänioikeudesta ja vaalikelpoisuudesta.


title: Constance Markievicz

text: Sinn Féinin edustajat perustivat Dubliniin oman parlamentin, Dáil Éireannin, johon myös Markievicz liittyi vankilasta vapauduttuaan maaliskuussa 1919. Hänestä tuli huhtikuussa tasavaltalaishallituksen työministeri, missä tehtävässä hän toimi kaksi vuotta. Hän toimi myös Cumann na mBan -naisjärjestön johtajana. Kesäkuussa 1919 brittiviranomaiset tuomitsivat Markieviczin jälleen neljäksi kuukaudeksi pakkotyöhön kansankiihotuksesta ja seuraavana vuonna hän sai kahden vuoden tuomion. Tällä kertaa hän vapautui Irlannin vapaussodan päättäneen rauhansopimuksen yhteydessä annetulla armahduksella. Hän vastusti katkerasti Ison-Britannian ja Irlannin sopimusta ja tuki sopimuksen vastustajia Irlannin sisällissodassa. Elokuussa 1923 Markievicz valittiin Irlannin vapaavaltion parlamenttiin, mutta Sinn Féinin edustajat kieltäytyivät jälleen vannomasta uskollisuudenvalaa kuninkaalle eivätkä ottaneet paikkojaan vastaan. Marraskuussa 1923 hän joutui vielä kerran vankilaan, mutta vapautui ryhdyttyään nälkälakkoon.


title: Constance Markievicz

text: Markievicz liittyi Éamon de Valeran vuonna 1926 perustamaan Fianna Fáil -puolueeseen ja hänet valittiin seuraavana vuonna sen edustajana parlamenttiin. Hän kuoli kuukautta vaalien jälkeen ehtimättä ottaa paikkaansa vastaan. Hänet haudattiin Dublinin Glasnevinin hautausmaalle.


title: Markku Komonen

text: Markku Komonen (s. 14. elokuuta 1945) on suomalainen arkkitehti ja arkkitehtuurin professori. Hänellä on ollut toimisto Mikko Heikkisen kanssa vuodesta 1974. Sen tunnetuimpiin töihin kuuluu Suomen Washingtonin suurlähetystö.


title: Antonín Honejsek

text: Antonín Honejsek (s. 19. helmikuuta 1991 Prostějov, Tšekkoslovakia) on tšekkiläinen jääkiekkoilija, joka pelaa Extraliga-joukkue HC Zlínissä. Hän on pelipaikaltaan vasen laitahyökkääjä.


title: Antonín Honejsek

text: Honejsek on HC Prostějovin kasvatti. Hän siirtyi juniorina sittemmin HC Zlíniin, jossa Honejsek voitti Tšekin U18-nuorten mestaruuden vuonna 2007. Kaudella 2008–2009 hän jakoi tehoilla 21+22=43 Zlínin U20-junioreiden sisäisen piste-, maali- ja syöttöpörssin voiton Lukáš Finsterlen kanssa. WHL-joukkue Moose Jaw Warriors varasi Honejsekin viidentenä pelaajana .


title: Antonín Honejsek

text: Vuodet 2009–2011 Honejsek vietti Pohjois-Amerikassa pelaten WHL:ää hänet varanneessa Moose Jaw Warriorsissa. Kaudeksi 2011–2012 Honejsek palasi kotimaahansa ja siirtyi HC Zlínin miesten joukkueeseen. Hänen tulokaskautensa Extraligassa toi 34 runkosarjaottelussa tehot 3+4=7 sekä yhdeksässä playoff-ottelussa tehot 1+2=3. Ensimmäisellä kokonaisella Extraliga-kaudellaan 2012–2013 Honejsek teki 44 runkosarjaottelussa tehot 19+17=36 sekä kahdeksassa playoff-ottelussa tehot 4+4=8. Hän oli runkosarjassa Zlínin toiseksi paras maalintekijä Jaroslav Balaštíkin jälkeen, kuten myös 15 osumallaan seuraavalla kaudella 2013–2014. Honejsek voitti kauden päätteeksi Tšekin-mestaruuden.


title: Antonín Honejsek

text: Kaudeksi 2014–2015 Honejsek siirtyi vuoden mittaisella sopimuksella SM-liigajoukkue Espoo Bluesiin. Hänen harjoittelukautensa meni pilalle loukkaantumisten takia ja Honejsek pääsi aloittamaan harjoittelun kunnolla vasta syyskuussa 2014. Hän pelasi lopulta vain kaksi runkosarjaottelua ja yhden ottelun lainalla Mestis-joukkue Kiekko-Vantaassa, kunnes Honejsek purki sopimuksensa Bluesin kanssa lokakuussa. Samassa kuussa hän palasi kotimaahansa ja siirtyi HC Kometa Brnon paitaan. Honejsek voitti kauden päätteeksi pronssia.


title: Antonín Honejsek

text: Kesken kauden 2015–2016, lokakuussa 2015 Kometa Brno lainasi Honejsekin loppukaudeksi HC Hradec Královén riveihin. Kaudeksi 2016–2017 hän palasi vuoden mittaisella sopimuksella HC Zlíniin.


title: Antonín Honejsek

text: Honejsek pelasi alle 20-vuotiaiden MM-kilpailuissa vuonna 2011 sekä alle 18-vuotiaiden MM-kilpailuissa vuonna 2009, jolloin hän oli Tšekin paras pistemies ja maalintekijä tehoilla 4+2=6. Honejsek valittiin molemmissa turnauksissaan joukkueensa yhdeksi kolmesta parhaasta pelaajasta. Hän pelasi myös alle 18-vuotiaiden Ivan Hlinkan muistoturnauksessa vuonna 2008.


title: Antonín Honejsek

text: Honejsek on pelannut Tšekin A-maajoukkueessa kaksi ottelua. Hän teki A-maajoukkuedebyyttinsä 15. joulukuuta 2012 Channel One Cupissa Mytištšissä turnauksen isäntäjoukkue Venäjää vastaan.


title: Electro house

text: Electro house on housemusiikin kiinteä muoto. Electro housen alkuperä on epäselvä, jolla on viittauksia electroon, electroclashiin, pop-musiikkiin, synthpopiin ja tech houseen. Termiä on käytetty kuvaamaan monien DJ Mag Top 100 DJs-listan yhtyeiden, kuten Deadmau5:n, Dimitri Vegas & Like Miken, Hardwellin, Kaskaden, Knife Partyn, Madeonin, Porter Robinsonin ja Zeddin kappaleita.


title: Electroclash

text: Electroclash, tunnetaan myös nimillä retro electro, tech pop, nouveau disco, uusi uusi aalto sekä epäselvästi nimellä synthcore -on musiikkityyli joka yhdistelee 1980-luvun elektronista ja uuden aallon synthpopia 1990-luvun teknolla sekä elektronisella tanssimusiikilla. Lajityyppi sai alkunsa New Yorkissa ja Detroitissa 1990-luvun lopulla. Se oli suosittu Electroclash Festival-tapahtumassa vuosina 2001 ja 2002 ja sen jälkeisillä Euroopan keikoilla, mutta se hiipui erottuvana tyylinä 2000-luvun alkupuolella, kun se fuusioitiin tech housen muodostamaan electro house-genreen.


title: Lundbeck

text: H. Lundbeck A/S (yleisesti Lundbeck) on tanskalainen maailmanlaajuinen lääkeyhtiö, joka on noteerattu Kööpenhaminan pörssissä. Yhtiön tunnetuin tuote on essitalopraamia sisältävä SSRI-lääke Cipralex.


title: Lundbeck

text: Yhtiön perusti Hans Lundbeck vuonna 1915, mutta sen päätoimiala oli muun muassa koneet ja valokuvausvälineet vuoteen 1924, jolloin se aloitti lääkkeiden ja kosmetiikkatuotteiden maahantuonnin Euroopasta ja Yhdysvalloista.


title: Lundbeck

text: 1930-luvun loppupuolella Lunbeck aloitti omien tuotteiden tekemisen ja perusti tutkimusosaston. Tuotanto jatkui toisen maailmansodan aikanakin, joskin raakamateriaalien puutteesta johtuen rajallisesti. Sodan jälkeen Lundbeck jatkoi kasvua ja vuonna 1957 yhtiö toi markkinoille Truxalin skitsofrenian hoitoon. Lundbeck Foundation perustettiin vuonna 1954 ylläpitämään ja laajentamaan Lundbeck Groupin toimintaa ja rahoittamaan korkealaatuisia tieteellisiä tutkimuksia. Vuonna 1989, Lundbeck toi markkinoille Celexan (sitalopraami) Tanskassa, mistä tuli yhtiön ulkomaisille markkinoille laajenemisen merkkipaalu.


title: Lundbeck

text: Lundbeckin kehittämä psykoosilääke sertindoli (Abbot Laboratoriesin markkinoimana tuotenimellä Serdolect) aiheutti Yhdysvalloissa 27 ihmisen kuoleman ihmistutkimuksissa enimmäkseen sydänongelmiin, jotka johtuivat QT-ajan pidentymisestä. Tuote ei saanut Yhdysvalloissa myyntilupaa. EU:ssa lääke tuli myyntiin vuonna 1998, mutta Euroopan komissio kielsi sen vuosina 2000−2002, kunnes sille myönnettiin uudelleen myyntilupa tiukennetuin varotoimin.


title: Lundbeck

text: Vuonna 2009 Lundbeck osti Ovationin ja perusti kaupallisen perustan USA:han.


title: Lundbeck

text: Vuonna 2013 Lunbeck sai Euroopan komissiolta 93.8 miljoonan euron sakot maksettuaan vuonna 2002 rinnakkaislääkeyhtiöille viivästyttääkseen sitalopraamin rinnakkaislääkkeiden markkinoille tuloa.


title: Carioca (elokuva)

text: Carioca () on vuonna 1933 ensi-iltansa saanut Thornton Freelandin ohjaama yhdysvaltalainen romanttinen musikaalikomediaelokuva, jonka pääosissa ovat Dolores del Río, Gene Raymond, Ginger Rogers ja Fred Astaire. "Carioca" on ensimmäinen kymmenestä Rogersin ja Astairen yhteisestä elokuvamusikaalista. "Cariocassa" Astaire tekee myös ensimmäisen elokuvaroolinsa; hän oli esiintynyt cameoroolissa kuukautta aiemmin ilmestyneessä "Suurkaupungin tytär" -elokuvassa. "Carioca" kertoo tanssiorkesterin vetäjästä, joka löytää rakkauden ja menestyksen Brasilian Rio de Janeirossa.


title: Carioca (elokuva)

text: Mustavalkoisesta "Cariocasta" on saatavilla myös värillinen versio. Elokuva perustuu Anne Caldwellin näytelmään ja Lou Brockin tarinaan, joiden pohjalta Cyril Hume, H. W. Hanemann ja Erwin S. Gelsey laativat käsikirjoituksen. Elokuvan tuottivat Brock ja Merian C. Cooper. Linwood Dunn teki erikoisefektit maineikkaaseen lentokoneen siipi -tanssinumeroon. Kappale "Carioca" oli ehdolla parhaan laulun Oscar-palkintoon vuonna 1935.


title: Carioca (elokuva)

text: Kaikki "Cariocan" kappaleet ovat Vincent Youmansin, Gus Kahnin ja Edward Eliscun käsialaa. Youmans toimi kappaleiden säveltäjänä, ja Kahn ja Eliscu sanoittajina. Max Steiner vastasi elokuvasävellyksestä. Tanssiohjauksesta vastasi Dave Gould, jonka apulaisena toimi Hermes Pan. Panista tuli myöhemmin Fred Astairen yhteistyökumppani koreografioiden laatimisessa.


title: Carioca (elokuva)

text: Kappaleesta "Orchids in Moonlight" tuli suosittu tangolaulu. Musikaalinumero "Carioca" on huomattava siitä, että se on Astairen ja Rogersin ensimmäinen tanssi yhdessä.


title: Carioca (elokuva)

text: "Cariocan" tuotanto alkoi 23. elokuuta 1933 ja päättyi 7. marraskuuta 1933. Elokuvan budjettina oli 462 000 dollaria. RKO Radio Pictures oli elokuvan tuotantoyhtiönä. Alun perin Joel McCreaa harkittiin Roger Bondin rooliin, mutta rooliin palkattiin Gene Raymond.


title: Carioca (elokuva)

text: "Cariocan" Yhdysvaltain ensi-ilta oli New Yorkissa 22. joulukuuta vuonna 1933, jonka jälkeen elokuvan maanlaajuinen ensi-ilta oli 29. joulukuuta 1933. Suomessa "Cariocan" teatteriensi-ilta oli 16. syyskuuta vuonna 1934. Tuotantoyhtiönä toiminut RKO oli myös elokuvan levittäjänä Yhdysvalloissa.


title: Carioca (elokuva)

text: Ilmestyessään "Carioca" oli yleisömenestys. Elokuva tuotti Yhdysvalloissa ja Kanadassa 923 000 dollaria, ja ulkomailla 622 000 dollaria. Yhteensä "Carioca" tuotti 1 545 000 dollarin lipputulot, ja toi RKO:lle 480 000 dollarin voitot.


title: Carioca (elokuva)

text: Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen viiteen arvosteluun.


title: Carioca (elokuva)

text: "Carioca" on julkaistu VHS:lle ja DVD:lle useita kertoja. Elokuvasta julkaistiin ensimmäinen DVD-julkaisu 24. lokakuuta vuonna 2006 Yhdysvalloissa.


title: Scharinska villan

text: Scharinska villan on vaaleanpunainen huvilarakennus Storgatan 63-65:ssä, Döbelns parkin vieressä Uumajassa, Ruotsissa. Scharinska villanin on suunnitellut arkkitehti Ragnar Östberg ja se rakennettiin vuosina 1904-1905 Egil Unander-Scharinille ja hänen perheelleen. Rakennus on kolmikerroksinen. Vuodesta 1981 rakennus on ollut kulttuuriperintörakennus.


title: Scharinska villan

text: Ulkoa päin rakennus on hieman viktoriaanisen tyylinen. Päätyharja ylittää ikkunat, ja pohjakerroksessa on ulkonevat kaari-ikkunat. Pienet rokokoo-innoittamat parvekkeet ovat takorautaa. Talo on kolme kerrosta korkea. Kunnostettu julkisivu on hieman punertava, jossa on friisi kolmannen kerroksen ikkunoiden alla.


title: Scharinska villan

text: Pääsisäänkäynnin etuovessa on Ragnar Östbergin piirtämä kohokuva. Aihe on runsas lehvistö, jossa on seitsemän lapsen kasvot sekä haikara keskellä. Seitsemän kasvoa symbolisoi Scharinin perheen seitsemää lasta. Scharinska villanin on katsottu olevan yksi parhaista Östbergin töistä hänen nuoruutensa aikana.


title: Scharinska villan

text: Kiinteistöltä on aita kohti Storgatania ja Döbelnsgatania. Puutarhurin talosta etelään on kivipäällysteinen puutarha (jossa tiilenväriset betonilaatat), jota ympäröi kaareva metallisäleikkö etelään ja länteen ja metallikisko itään päin. Rakennuksesta pohjoiseen sijaitsee kivipäällysteinen parkkipaikka. Parkkipaikka toimii myös sisäänkäyntinä kunnan kiinteistönhuoltopaikan, Bostadenin toimipaikkaan.


title: Scharinska villan

text: Ulkorakennus, joka tunnetaan myös lisärakennuksena tai puutarhurin talona, kuuluu huvilaan. Ulkorakennus sijaitsee päärakennuksesta länteen ja sen tyyli on samanlainen kartanon kanssa. Ulkorakennus on länsiosastaan yksikerroksinen, jossa on kalustettu parvi, ja itäosastaan se on puolitoistakerroksinen. Ulkorakennus oli alun perin kartanon puutarhurin talo, ja se toimi majoitustilana kuskille. Kasvihuone, joka sijaitsi kauan sen eteläpuolella, purettiin 1980-luvulla. Ulkorakennus, jonka sisusta ei ole luokiteltu suojelluksi rakennukseksi, on muutettu myöhemmin neljäksi autotalliksi, jossa ruskeat lasitetut ja saranoidut puusta tehdyt ovet.


title: Scharinska villan

text: Uutta taloa suunnitellessa johtaja Egil Unander-Scharin otti yhteyttä moniin arkkitehteihin, sisältäen Gustav Hermanssonin, joka oli suunnitellut monia taloja Sundsvalliin (tuhoisan tulipalon jälkeen, joka poltti Uumajan kaupungin vuonna 1888) ja Ernst Stenhammarin, joka toimi Uumajaan vuonna 1894 rakennetun Svenska Handelsbankenin arkkitehtina. Unander-Scharin ei ollut tyytyväinen heidän ehdotuksiinsa ja antoi heidän sijaan toimeksiannon arkkitehti Östbergille.


title: Scharinska villan

text: 4. heinäkuuta 1904 Unander-Scharin myönsi rakennusluvat tontille 2 ja 3 Härmodin korttelissa (tontti 1 oli jo valmistettu) ja jo seuraavana päivänä talon perustan kaivaukset alkoivat. 14. heinäkuuta Unander-Scharin maksoi 7 894,85 Ruotsin kruunua Uumajan kaupungille kahdesta tontista.


title: Scharinska villan

text: Näiden tonttien sijainti syntyi vuoden 1889 asemakaavan tuloksena, jossa kaikki vuoden 1888 paloalueella sijainneet tontit suunniteltiin uudelleen. Unander-Scharinin kaksi tonttia olivat olleet tyhjinä palon jälkeen. Kartanon lopulliset kustannukset olivat arviolta 94 000 kruunua, josta 12 000 kalusteisiin ja 4 000 Östbergin arkkitehtuurisiin piirroksiin.